“Шашмақом”ни хуш кўрадиган ҳуқуқ ҳимоячиси\n08 март 2021, Тошкент вақти: 23:58\nТўлқин Толиб Ёқубов 1992 йилдан буён инсон ҳуқуқлари муаммолари билан жиддий шуғулланиб келади.\nТ.Ёқубов 1941 йилда Жиззах вилоятининг Жиззах туманидаги Тошчилик қишлоғида туғилган.\nЎзининг айтишича, болалиги анча қайғули кечган. Чунки ёшлигида оёғи шол бўлгани сабабли тенгдошлари қатори ўйнаб-кула олмаган. Ўқиш-ёзишни шу аҳволда ўрганган. 6,5 йил давомида Самарқанддаги суяк сили касалликлари шифохонасида даволанган.\n1958-63 йилларда Т.Ёқубов Низомий номидаги Тошкент давлат педагогика институтининг физика-математика факультетида ўқиди.\n“Мактабда ўқиб юрган пайтларимда математик бўлиш орзуим йўқ эди. Рассомлик ва чет тилларни ўрганишга ихлосим баланд эди. Афсуски, кўриш қобилиятим пастлиги сабабли математика йўналишини танлашга мажбур бўлгандим. Бу йўналишда ҳам муваффақиятли ўқиганман”, - деди Т.Ёқубов.\nТ.Ёқубов меҳнат фаолиятини 1964 йилдан ўзи ўқиган факультетда бошлади. 1966 йилдан эса Москва шаҳрида илмий изланишларга киришди. Бу ерда аспирантуранинг биринчи курсини битирди. Кейинчалик баъзи сабабларга кўра, аспирантурани Молдовия Фанлар академиясининг Математика институтида ҳамда Кишинёв давлат университетида давом эттирди. 1975 йил 11 ноябрда бу ерда номзодлик ишини ҳимоя қилди.\nТ.Ёқубовнинг 1992 йилгача бўлган меҳнат ва илмий фаолияти Тошкентда, Низомий номидаги педагогика институтида кечди.\n“Рус шоири Сергей Есениннинг Александр исмли ўғли бор эди. У математик мантиқ бўйича СССРдаги етакчи мутасассислардан бири эди. У 60-йиллар дисседентларидан бири бўлгани учун руҳий касаллар шифохонасига тиқилганди (мен у вақтда Москвада ўқир эдим). Ўшанда Москванинг 100 га яқин кўзга кўринган математиги СССР соғлиқни сақлаш вазири номига уни шифохонадан чиқариш талаби билан хат ёзганди. Шу хат туфайли бу математикларнинг деярли барчаси ишдан бўшатилди. Улар орасида менинг илмий раҳбарим ҳам бор эди. Мен “инсон ҳуқуқлари” тушунчасига ўшанда биринчи марта дуч келгандим. Кейинчалик ўқишни Кишинёвга кўчирганимда ётоқхонада Дмитрий Иванович Левич деган файласуф билан яшаганман. У ҳам дисседентлардан эди. Инсон ҳуқуқлари бўйича илк сабоқларни ўша одамдан олганман”, - деди Т.Ёқубов.\nТ.Ёқубовнинг сўзларига қараганда, бу сабоқлар унинг 1988 йилда “Бирлик” халқ ҳаракатига биринчилардан бўлиб қўшилишига замин бўлган. 1991 йилдан эса баъзи сафдошлари билан Ўзбекистонда илк инсон ҳуқуқларини ҳимоя қилувчи жамоат ташкилотини тузишга киришган. Бу ишларга Абдуманноп Пўлатов бошчилик қилган.\nЎзбекистон инсон ҳуқуқлари жамиятида 1992 йил февралдан фаолият бошлаган Т.Ёқубов 1996 йилда бош котибликка, 2001 йилда жамият раислигига сайланди.\nТ.Ёқубовнинг таъкидлашича, айни пайтда Ўзбекистон “давлат қароқчилиги” даврини бошдан кечирмоқда. Яъни давлат ўз фуқароларини талаш билан шуғулланмоқда. Бориб-бориб давлат арбоблари бир-бирини талай бошлайди. Бу давр тугаши билан давлатдаги сиёсий тизим ҳам ўлади.\n“АҚШ Президенти Рональд Рейган совет тузуми, албатта, ўлишини, чунки бу тузум ўз халқини, унинг ҳуқуқларини ҳеч қачон ҳурмат қилмаганини айтган. Бу сўзларни ҳозирги Ўзбекистонга нисбатан ҳам бемалол қўллаш мумкин”, - деди Т.Ёқубов.\nТ.Ёқубов 6 фарзанднинг отаси. У бўш вақти камлиги, лекин аҳён-аҳёнда “Шашмақом”ни тинглашни хуш кўришини билдирди.


06:17 Тил  Ўзбекча\n24-08-2016 | 12:56\nZAMIN.UZ / LIFE STYLE / 24 Август 2016 года602\nИнстаграмда S7 авиакомпаниясининг иккинчи учувчиси Юрий Яшин бошқариб борадиган саҳифа машҳур бўлиб бормоқда. У Салехарддан Грециягача, Дублиндан Семейгача (Қозоғистондаги шаҳар, собиқ Семипалатинск) — рейслар орасидаги танаффус вақтида учувчи булутлар орасида баҳайбат "пўлат қуш"дан туриб олинган суратларни жойлаштириб боради. Юрийнинг отаси ва бобоси ҳам учувчи бўлган. Ўзи эса Ульяновский номидаги фуқаролар авиация институтини тамомлаган.«Аслида парвоз пайтида суратлар олишга вақт кўп бўлади. Ҳозир авиацияда кема капитани ва иккинчи учувчи ўртасида вазифалар аниқ бўлиб олинади: барча мажбуриятлар тенг тақсимланади. Учувчилар барча ишни бирга бажаришади: ҳужжатларни йиғади, самолётга қуйиладиган ёқилғи миқдори ҳақида қарор чиқаради ва бошқалар», — дейди Юрий НСН ахборот агентлигига берган интервьюсида.Юрий Canon Mark 2 фотоаппаратида тасвирга олади. Баъзан эса инстаграмга мобиль телефони орқали олинган суратларни ҳам жойлайди. Учувчи болалигидан сурат олишга қизиқиб келади, ҳаттоки мактаб вақтида фототўгаракларга ҳам қатнаган. Шундан сўнг у ўзига қизил чироқли хонада сирли дунёни очади. «Instagram саҳифасининг машҳурлигига менинг суратларим таъсирлилиги сабаб бўлди. Мен ҳеч қачон ўз саҳифамни пиар қилмаганман. Мен шунчаки қизиқарли иш билан бандман, ишимни тасвирлайман ва уни инсонлар билан бўлишгим келади», — дейди Юрий.«Йирик тоғ тизмалари ёки чуқур кўллар йўқ бўлган оддий осмон остида парвоз қила туриб, осмон ва ерда ажойиб суратлар пайдо бўлишини таърифлашга тил ожиз. Қайси йўналиш гўзалроқ бўлишини айтиш мушкул — кўпчилиги атмосфера, фасл ва шаффофликка боғлиқ. Яхши фотосурат рецептини айтиб бўлмайди, сабаби уларнинг ҳар бири бетакрор. Энг катта қадр-қиммат мана шунда», — деб ҳисоблайди Юрий.Манба: Кун.уз\nЎқишни тавсия қиламиз Николай Валуев энди кичкинтойларга ҳайрли тун тилайди\n14:15 / 14-07-2016


00:00 / 09.08.2010 | eski savollar | 1063\nШайх ҳазратлари, Аллоҳ сизни биз мусулмонларни ислом зиёси ила ма'рифатлантириш ё'лида қилаётган улкан ишларингиз учун О'з даргоҳидан чэксиз ажру-савоблар ато этиш ила мукофотласин, иншоаллоҳ. Фурсатдан фойдаланиб сизни ва яқинларингизни кириб келаётган муборак рамазон ойи ила чин дилдан қутлашга ижозат бергайсиз. Шу аснода сизга бир неча саволлар ила мурожаат этишга ижозат бергайсиз: Ҳазрат, менда аёлларнинг намозига оид бир неча саволлар пайдо бо'лди, лекин уларнинг жавобини на "Ҳадис ва Ҳаёт" нинг намозга оид жузларидан ва на "Кифоя" нинг намозга оид бобларидан топа олмадим. Балки булар оддий нарсалардир, лекин турли инсонларнинг фикрини о'зимга ҳужжат қилиб олиб, шубхаланиб юргандан, сиздан со'раб аниг'ини билиб олмоқликни афзал деб билдим: 1. Аёллар намозни бошлашдан олдин азон чақирмаслигини биламиз, фарз намозларидан аввалги такбирни-чи, уни айтишадими ? 2. Аёллар намозда ишораи саббоба қилишадими ? Бу саволим эса умуман барча намозхонларнинг намозига тааллуқли. Яқинда масжидга намоз о'қигани кирганимда, бир отахон нафл намоз о'қиётган эканлар. Мен улардан 7-8 саф чамаси олдиндан кесиб о'тишга мажбур бо'либ қолдим. Шунда ул инсон дархол намозини бузиб келиб, "сен менинг намозимни буздинг" - дея, мени қаттиқ койидилар. Мен ҳарчанд бундай эмаслигини тушунтиришга харакат қилмай, фойдаси бо'лмади. Шунда, ушбу муаммонинг ечимини "Ҳадис ва Ҳаёт" нинг намозга оид жузларидан ва "Кифоя" нинг намозга оид бобларидан изладим, лекин топа олмадим ва сизга мурожаат этишга қарор қилдим: 3. Намоз о'қиётган инсоннинг олдидан қанча масофада кесиб о'тилса намоз бузилади ? 4. Сутрадан кейин қанча масофадан кейин намоз о'қиётган инсоннинг олдидан кесиб о'тилса намоз бузилади ? 5. Сутра намозхоннинг оёг'идан қанча масофаган кейин қо'йилади ? 6. Масжидда ҳам намозхон нафл намозлари о'қиётиб сутра қо'йиб олмог'и керакми ? Жавобларингиз учун олдиндан ташаккур. Аллоҳ илмингизни янада зиёда ва мартабангизни О'з ҳузурида янада улуг' қилсин. Аллоҳим қилаётган ҳайрли ишларингизни янада баракотли ва бардавом айласин. Қимматли вақтингизни олганим учун рози бо'лгайсиз. Аллоҳ сизни ва оила а'золарингизни ҳамиша О'з паноҳида асрасин.\n1. - Ихтиёрий. 2. Устози ўргатган бўлса, қилишади.3. Намоз ўқиётган кишининг олдидан ўтиш намозни бузмайди. Аммо ўтган шахс гуноҳкор бўлади. 4. Узоқдан ўтишнинг, сиз айтган каби, қаттиқ қораланмаган. Сутрадан кейин ўтиш жоиз.5. Сутра сажда қиладиган жойдан кейинга қўйилади.6. Олдида кенглик бўлса, яхши бўлади. Сиз учраган ҳолат бўлмаслиги учун.


Fergana.uz - ФАРҒОНАДА БОЛАЛАР МАЙДОНЧАЛАРИ ҚУРИШ ИШЛАРИ ЖАДАЛ ДАВОМ ЭТМОҚДА amCharts examples\n2021-07-16 15:24:28 44\n2021 йил давлат дастурига асосан, Фарғона вилоятида Республика бюджети маблағлари ҳисобидан 37 дона болалар спорт майдончалари қурилиши белгиланган бўлиб, ҳозирда қурилиш-монтаж ишлари олиб борилмоқда.\nШунингдек, вилоят ҳокими Хайрулло Бозоров ташаббуси билан дастурга қўшимча равишда яна 80 дона болалар спорт майдончалари ҳамда “Work out” лар қуриш режалаштирилган ва бу ишларнинг якуний босқичлари амалга ошириляпти.\nФарғона шаҳридаги “Лолазор” маҳалласи А.Қодирий кўчасида жойлашган 187-189-сонли уйлар олд қисмига 110 миллион сўм маҳаллий бюджет маблағлари эвазига болалар майдончасининг қурилиши якунланди. Ҳудудда мингдан зиёд аҳоли бўлиб, фарзандларига яратилган қулайликлардан барча мамнун.\n“Шакарқишлоқ” МФЙ Тарона кўчасида 16-17 кўп қаватли уйлар жойлашган ҳудудга ҳам 120 миллион сўм маблағ сарфланиб, замонавий болалар майдончаси қурилмоқда. Мустақиллигимизнинг 30 йиллиги байрами олдидан уни болажонлар ихтиёрига топшириш мақсад қилинган.\nУшбу майдончаларда ўнга яқин ўйин қурилмаси ўрнатилиб, масканларнинг техник ҳолати, тозалиги маҳалла томонидан доимий назорат қилиниши белгиланган. Шунингдек, яроқсиз ҳолга келган ўйин қурилмалари янгиланиб, такомиллаштирилиб борилмоқда.


Ўйлантирадиган масала | Ўзбекистон Халқ демократик партияси\n2021-06-10 12:06:51 544\nАҳоли муаммоларини жойларга бориб ўрганиш ва уларга ечим излаш чоғида шу нарса маълум бўляптики, “Оилани режалаштириш”, исталмаган ҳомиланинг олдини олишга қаратилган ишлар сусайган. Республикамизнинг чекка ҳудудларида ўртача 4-5 нафардан фарзанд кўриш яна одат тусига кирмоқда.\nДавлат статистика қўмитасининг маълумотларига кўра, Ўзбекистон Республикасининг доимий аҳолиси сони 1991 йилда 20,6 миллион кишини ташкил этган бўлса 2021 йилга келиб 34,6 миллион кишига етди. 1991 йил 723,4 мингта бола туғилган – (34,5) 1991 йилдан бугунги кунгача бўлган туғилиш динамикаси 1998-2006 йиллар оралиғида 550 минг ва ундан кам туғилишни кўрсатади. 2020 йилда 841,8 мингта бола туғилганлиги қайд этилган бўлиб, мос равишда ҳар 1000 нафар аҳолига (коэффициенти) 24,6 та чақалоқ тўғри келган.\nБМТ эълон қилган демографик ҳисоботида шундай маълумот келтириб ўтилган: Ўзбекистон аҳолиси энг камида 40 йил давомида ўсишдан тўхтамайди, 20 йил ичида эса ўзбекистонликлар сони 40 миллионга етиши кутилмоқда. Ўртача прогнозларга асосан, Ўзбекистон аҳолиси сони 2038 йилда 40 млн. нафардан ошади.\nБу рақамлар одамни анча ўйлантириб қўяди. Чунки демографик жараёнлар, биринчи навбатда, ижтимоий-меҳнат соҳасига сезиларли таъсир кўрсатиб, миллий иқтисодиёт ва жамият ривожланишининг асосий омили ҳисобланади. Аҳолининг бандлик ва ишсизлик даражасининг миқдорига, ялпи ишлаб чиқариш аҳолининг жон бошига тўғри келадиган ўртача даромад кўрсаткичларига, уй-жой билан таъминлаш, кексайган ёшдаги пенсия таъминотига бевосита таъсир этиб боради. Бу ўсиш соғлиқни сақлаш соҳасига демографик “босим“ни сезиларли даражада ошириши мумкин.\nЭнди эътиборингизни Давлат статистика қўмитасининг бошқа бир рақамларига қаратсак. Ўзбекистонда аҳоли сони кўпайиб бораётган бир шароитда педиатр шифокорлар сони 2007 йил 10 100 нафар бўлса, 2019 йилга келиб 6100 тагача қисқарган. 2018 йилдан буён “Аёллар маслаҳатхонаси”, “Қизлар саломатлик” кабинетлари фаолият юритиб келади-ю, аммо штатлари ҳамон ҳал қилинмаган.\nГап инсон ҳаёти ҳақида кетар экан, аслида энг улуғ неъмат саломатлик эканини ёдда тутиш даркор. Биргина туғилишни назоратга олиш, оилаларни режалаштириш орқали минглаб аёлларнинг саломатлигини тиклаш, мустаҳкамлаш, соғлом фарзандлар дунёга келиши, оилаларнинг фаровонлигини оширишга эришиш мумкин.\nЖамиятда тиббий ва маърифий хизматларнинг сифатини яхшилаш аҳолининг ижтимоий ва иқтисодий маданиятини оширишга ёрдам беради, бу шубҳасиз аҳолининг демографик тузилмасини барқарорлаштиришга ва чақалоқларнинг туғилиш суръатларини нисбатан пасайишига олиб келади.\nДепутатлик ўрганишлар жойларда аҳоли репродуктив саломатлик марказлари етарли даражада самарали фаолият кўрсатмаётганини исботлади. “Оилани режалаштириш”, туғруқлар орасидаги интервал, туғруқлар сони, катта ёшдаги аёллар ўртасида туғруқларнинг ошиши билан бирга контрацепция воситаларидан фойдаланиш ҳолатларининг камайиши марказ ишини кучайтириш ёки тубдан ўзгартириш, қайта кўриб чиқишни тақозо этади, деб ўйлайман.\nСоғлиқни сақлаш тизимида амалга оширилиши керак бўлган жуда кўп ишлар бор, буни инкор этиб бўлмайди. Айниқса, туғруқхоналарда учраётган муаммолар, тизимда кузатилаётган айрим камчилик ва нуқсонлар, коррупция ҳолатлари соҳада бўлаётган хайрли ишларга соя солмоқда.\nМасалан, жойлардаги аксарият туғруқ комплекслари таъмирга муҳтож. Сув ва электр энергия тизимларида узилишлар мавжуд, захира резервуарлар инобатга олинмаган. Ваҳоланки, республика бўйича туғруқлар сони ошиб бормоқда. Лекин тизимда ишловчи тиббиёт ходимларининг штатлари қисқарган. Бу эса тиббий хизмат кўрсатиш сифатига таъсир этмасдан қолмайди.\nМаълумки, республика бўйича 46 та учинчи даражали туманлараро перинатал марказлари ташкил этилди. Уларнинг айримлари ўз фаолиятини ҳам бошлади. Аммо таҳлил қилиб кўрадиган бўлсак, моддий-техник база, штатлар сони, дори-дармон билан таъминот, кадрлар билан таъминлаш масалаларида талабга жавоб бермайди.\nТуғруқхоналардаги 22-28 ҳафталикдаги ҳомилалар ва янги туғилган чақалоқлар ўлимини суд-тиббий экспертизаси кўради. Бу ортиқча асаббузарлик ва шифокорларнинг ортиқча вақтини олади. Шунингдек, тиббиёт ходимлари ўртасида сунъий равишда судланганлик ошиб кетишига олиб келади. Ана шундай ҳолатлардан безиб, шифокорлар ишдан бўшаб ёки хусусий шифохоналарга ўтиб кетишга мажбур бўляпти. Бундай ҳолатлар анча кўпайганини кузатиш мумкин. Шунинг учун ҳам болалар ўлими билан боғлиқ бундай вазиятлар паталогоанатомлар томонидан кўриб чиқилиб, таҳлил этилса, мақсадга мувофиқ бўлади, назаримда.\nАлбатта, муаммолар ўз-ўзидан ҳал бўлмайди. Уларни бир, икки кишининг иштироки, елиб-югуриши билан ҳал қилиш ҳам имконсиз. Тизимда учраётган муаммоларни бартараф этиш учун қатъий чоралар кўриш, бу борада белгилаб олиниши зарур бўлган вазифаларга ҳаммамиз, кенг жамоатчилик масъулият билан қараши керак. Соҳада биз юқорида тилга олган муаммолар қаторида коррупция ҳолатларининг ҳам учраб тургани ачинарлидир. Демак, тизимдаги муаммоларни ҳал этиш учун сизу биз ҳамжиҳатликда, бир-биримизга елкадош бўлиб курашишимиз керак.


Бухорода туғилган уч эгизакнинг онаси эътиборсизликдан шикоят қилди (фото)\nБухоро вилоят Жондор туманидаги Қозикент қишлоғида бундан роппа-роса бир йил олдин 2018 йилнинг 1 июнида – Халқаро болаларни ҳимоя қилиш байрами куни Фарҳод Туробов ҳамда Маърифат Жўраевалар хонадонида эгизаклар дунёга келган. Эгизакларга Ўзбекистон Президентига эҳтиром сифатида Шавкат, Миромон ва Мирзиё номлари берилган. Бу ҳақда "Дарё" хабар қилди.\n— Шу куни оиламиз қувончга тўлди. Шукурки, уч эгиз ҳам соғлом дунёга келди. Болаларим туғилганда Шавкат 2,8 кг, Мирзиё 1,8 кг ҳамда Миромон 2,6 кг вазн оғирликда эди. Эгизакларга бу номни беришдан бошқа мақсадларни кўзлашган, деган ўйга боришмасин учун, тўғриси, ижтимоий тармоқларга ёзиш ёки шов-шувга сабаб бўлишдек назарталабликдан йироқ турдик. Бундай мақсадни кўзлаган эмасмиз. Аммо оддийгина инсоний эътибор, табрикка ҳам лойиқ кўрилмаслик киши кўнглига озор экан. Эгизларимиздан ташқари, яна бир ўғил ва бир қиз фарзандимиз бор. Уч эгизни оғир операция йўли билан дунёга келтирганим учун уларнинг энагасиз оёққа турғизишда қийналиб қолаётганим бор гап. Шу мақсадда туман ҳокимлигига уч эгизга уч энага ёллашим, вақтинча бўлса ҳам оиламизга кўмак сифатида энагалар тўловини амалга оширишда ёрдам бериб туришларини сўраб, мурожаат этдим. Ҳеч қандай кўмак беролмасликларини билдиришди, — деди эгизакларнинг онаси Маърифат Жўраева.\nМаълум бўлишича, туман хотин-қизлар қўмитаси раиси Латофат Беҳбудова орадан бир йил ўтган бўлишига қарамасдан, эгизаклар туғилган хонадонга бирор марта бормаган.\n— Менинг номимдан «Қозикент» маҳалласи вакиллари болалар ҳолидан хабар олишган. Шунингдек, врачга ҳам айтиб, патронаж хизматини жўнатганман. Оилага кўмак сифатида энагалар тўловига кўмаклашиш бўйича эса ижтимоий бўлимга мурожаат қилишган, — деди Латофат Беҳбудова.\nСавол туғилади: маҳалла туман хотин-қизлар номидан хабар олган бўлса, маҳалла номидан ким хабар олар экан?\n— Қишлоқларда қишда газ, электр энергияси ташвишлари ҳаддан ошади. Шу қийинчиликлардан омон-эсон ўтиш учун ўтган йилнинг август ойида туман марказидаги кўп қаватли уйлардан харид қилиш мақсадида туман ҳокимлигига мурожаат этдик. Латофат Беҳбудова кўп қаватли уйларга эга бўлишимизда, шунингдек, унинг бошланғич бадали тўловини амалга оширишда кўмаклашилишини билдирди. Бироқ ҳеч қандай кўмак бўлмади. Кейинчалик туман ҳокимига кредит эвазига уй-жойнинг бошланғич бадалини ҳам шахсан ўзимиз тўлашимизни, фақат болаларнинг эртанги куни учун туман марказидан уй-жой чорасини кўриб қўйишимиз кераклигини билдирдим. Орадан вақт ўтиб, уй-жойнинг бошланғич бадалини тўлаб келганимиздан кейингина туман марказида қурилиши энди бошланаётган уй-жойларга эга бўлишимиз тўғрисидаги ҳужжатлар имзоланди, — деди Фарҳод Исмоилов.\nТуман хотин-қизлар қўмитаси раисининг айтишича, эгизаклар улғаяётган хонадонда ижтимоий аҳвол ижобий. Шу боис, бошланғич бадал тўловида ҳам ҳеч қандай кўмак кўрсатилмаган.\nБилдирилишича, ушбу оила томонидан Ўзбекистон Президентининг виртуал қабулхонасига 2018 йилнинг август ойида 93454-с/18 ҳамда декабрь ойида 138001-с/18 – тартиб рақамлари остида мурожаатлар қайд этилган. Мазкур мурожаатларга туман ҳокими томонидан «Суҳбат жараёнида фарзандларингиз билан шуғулланишда хотинингиз Жўраева Маърифат Носировна қийналаётганлигини билдирдингиз ва Сизга фарзандларингиз билан шуғулланиш учун ёрдам сифатида кўмаклашилиши маълум қилинди», — деган жавоб хати билан кифояланилган.\nP.S. Жондор туманидаги «Қозикент» қишлоғида туғилган эгизаклар кураш бўйича 14 марта жаҳон чемпиони, машҳур полвон Исмоил Туробов (вафот этган)нинг эвараси ҳисобланади. Оила бошлиғи фарзандлари Шавкат, Мирзиё ва Миромон Туробовларни ҳам келажакда катта бобоси сингари полвон бўлиб камолга етишини мақсад қилган. Айни пайтда Шавкат – 12 кг, Мирзиё – 9 кг ҳамда Миромон 10 кг вазнга эга.\nДавлат хизматлари агентлиги берган маълумотга кўра, 2018 йил 1 январдан 2019 йил 7 майга қадар Ўзбекистонда 429 марта уч эгизак дунёга келган. 10 дан ортиқ ҳолатда эгизакларга Ўзбекистон Президенти Шавкат Миромонович Мирзиёев шарафига Шавкат, Миромон ва Мирзиё исмлари қўйилган.\nФОТО: Тошкентда туғилган уч эгизакка Шавкат, Миромон ва Мирзиё исмлари берилди


Япония "Бир макон – бир йўл" ташаббусига молиявий кўмак берадиHaqida.net\nHome Dunyo Япония “Бир макон – бир йўл” ташаббусига молиявий кўмак беради\nЯпония ҳукумати ХХРнинг “Бир макон – бир йўл” ташаббусини иқтисодий жиҳатдан қўллаб-қувватлаш режасини кўриб чиқмоқда, унинг доирасида асосий эътибор инфратузилмага йўналтириладиган инвестицияларга қаратилади. Бу ҳақда Yomiuri газетаси хабар қилмоқда.\nХусусан, гап япониялик ва хитойлик компанияларнинг Осиёнинг Европа ва Африка билан боғловчи асосий савдо йўналишлари ўтадиган мамлакатларида муқобил энергетикани ривожлантириш мақсадида ҳамкорлик қилиши ҳақида кетмоқда. Бундан ташқари, улар Таиланд ва бошқа мамлакатлардаги қўшма корхоналарда ишлаб чиқаришни ошириш, эски темир йўл линияларни реконструкция қилиш ҳамда янгиларини қуриш билан шуғулланиши керак. Бу логистикани яхшилаш ва юклар ҳаракатини тезлаштириш учун лозим бўлади.\nЯпониянинг “Бир макон – бир йўл” ташаббусини ривожлантиришдаги иштироки концепцияси Япония бош вазири Синдзо Абэ ва ХХР раиси Си Цзиньпин томонидан жорий йилнинг июль ҳамда ноябрь ойларида Германия ва Вьетнамдаги саммитларда муҳокама қилинди. Япон томони Хитой билан иқтисодий муносабатларни ривожлантириш ҳисобидан КХДР муаммосини ҳал қилиш йўлини топишга умид қилмоқда, сабаби Пекин Пхеньянга босим ўтказиш дастакларига эга, дея таъкидлайди нашр.\nЭслатиб ўтамиз, жорий йилнинг май ойида Хитой пойтахти Пекинда “Бир макон – бир йўл” стратегияси доирасидаги олий даражадаги форум бўлиб ўтди. Таҳлилчиларнинг фикрича, Ўзбекистон Хитой иқтисодий кооперацияси амалга оширилишидан максимум фойда олиши учун жиддий имкониятларга эга. Пекинда бўлиб ўтган олий даражадаги форумда Ўзбекистон Хитой ғоясини амалий рўёбга чиқаришга қаратилган бир қатор аниқ таклифларни илгари сурди. Шу жумладан, президент Шавкат Мирзиёев «Хитой – Қирғизистон – Ўзбекистон» темир йўли қурилишини тезроқ бошлаш аҳамиятига урғу берганди.


Ассалому алайкум, қадрли деҳқон ва фермерлар! | Ифода - Биргаликда етиштирамиз\nАссалому алайкум, қадрли деҳқон ва фермерлар!\nНашир қилинган сана: 28.03.2020\nДунёда бўлаётган вазиятдан барчамизнинг хабаримиз бор. Коронавирус ҳам бир инсоният бошига келган синов эканлигини яхши тушуниб турибмиз. Инсон саломатлиги нақадар азизлигини шу кунларда чуқурроқ англаёттгандекмиз гўё. Аммо ташвишга тушмаслик, ваҳимага берилмаслик керак. Бу балога қарши ҳукуматимиз бошчилигида барча зарур чора-тадбирлар кўрилмоқда.\nШу ўринда айтишим керак, компаниямиз давлатимиз томонидан қабул қилинган барча қарорларни, тегишли кўрсатмаларни тўла қўллаб-қувватлайди ва бундай фавқулотдаги ҳолатда доим ҳукуматимиз ёнида эканлигини билдиради. Ҳозирги мураккаб вазиятда ягона чора ҳам шу аслида. Давлатимиз кўрсатмаларига амал қилишимиз ва бунга қатъий риоя этишимиз лозим. Бу нафақат бизнинг саломатлигимиз, балки, келажагимиз учун ҳам муҳимдир.\nМана шундай шароитда майдонга чиққан шифокорларимиз, уларнинг кўрсатаётган жасоратлари таҳсинга лойиқ. Айрим ҳолларда биз қадрига етмаган бундай жонкуяр инсонлар ҳозир барчамизнинг жонимизга оро киришмоқда. Уларнинг зиммасида жудаям масъулиятли вазифалар борлигини, бу вазифалар оғир ва машаққатли эканлигини тушунамиз. Биз ҳам уларни олқишлаймиз ва жамоамиз номидан ўз миннатдорчилигимизни билдирамиз.\nАлбатта шу қаторда сиз азизлар – деҳқон ва фермерлар ҳам олқишимизга муносибсизлар. Сиз кечани кеча, кундузни кундуз демай, мамлакатимизнинг озиқ-овқат хавфсизлигини таъминлашда, аҳолининг соғлом ҳаёт кечиришлари учун зарур маҳсулотларни етиштиришда жон койитмоқдасиз, тер тўкиб меҳнат қилмоқдасизлар. Ҳар куни тонгда яхши ниятлар билан бомдод номозидан сўнг кетмон кўтариб далага отланасиз, халқимизнинг эртанги ризқи учун ўз ҳиссангизни қўшиб келмоқдасиз. Дастурхонимиздаги ноз неъматлар сизнинг иродангиз, сабрингиз ва пешона терингиз самараси, буни яхши биламиз. Айниқса бугунги эпедимиологик вазиятда ҳамма уйда ўтирса, сиз ҳамон даладасиз. Бу ҳам бир жасорат, бу ҳам бир қаҳрамонлик, шундай эмасми?\nБироқ бундан ҳаволанмаслик, ҳотиржамликка берилмаслик керак. Аксинча бир-биримизни қўллаган ҳолда бирлашишимиз, жипслашишимиз, янада қаттиқроқ меҳнат қилишимиз, меҳнат қилганда ҳам самарали ва сифатли меҳнат қилишимиз керак. Ахир бутун дунёда иқтисодий инқироз, озиқ-овқат етишмовчилиги хавф солиб турган бир пайтда, халқимизнинг эртанги куни қайсидир маънода сизларнинг, бизларнинг қўлимизда. Шуни чуқур ҳис қилган ҳолда мева-сабзавотларни, боғдорчилик маҳсулотларини, буғдой ва бошқа экинларни экиш, уни парваришлаш, суғориш ва ўғитлаш ишлари, қолаверса, касаллик ва зараркунандаларга қарши курашиш ишларига жиддий қарашингиз, масъулият билан ёндошишингиз кераклигини сўраб қоламан. Бир нарса аниқки, дунёда коронавирус тарқалган ушбу вазиятда хоҳ у бой ёки камбағал бўлсин, ҳеч ким ҳашамат, мол-дунё ҳақида ўйламайди. Улар соғлик, яшаб қолиш учун озиқ-овқат ҳақида ўйлайди. Бу сизнинг ўрнингиз муҳимлигидан дарак.\nШубҳасиз бу борада сизларга яқиндан кўмак беришга, доим қўллаб-қувватлашга тайёрмиз. Ифода компанияси ҳафтанинг 7 кунида 24 соат ишлайди. Вилоятлардаги 50 нафар агроном доим хизматингизда. Бундан ташқари сизларга янада қулайлик яратиш мақсадида ҳозирги вазиятни инобатга олиб маҳсулотни масофадан туриб буюртма қилиш орқали етказиб бериш хизматини ҳам йўлга қўйдик. Туну кун ишлайдиган (78) 147 05 00 колл-маркази сизларнинг барча саволларингизга мутахассисларимиз жавоб беришади. Шунингдек, зарур маҳсулотларни шу орқли буюртма берсангиз тез фурсатларда уни етказиб беришади. Бундан ташқари телеграм хизмати орқали агромаслаҳат (@ifodaagroconsulting) хизмати ташкил этилган бўлиб, ўсимликларни ҳимоя қилишдаги зарур кўрсатмалар бериб борилади. “Ифода” доим сизлар билан бирга.\nФурсатдан фойдаланиб, юртимиздаги барча миришкорларга ўз миннатдорчилигимни билдираман. Сизларга сиҳат-саломатлик, хайрли ва баракали ишларингизда Аллоҳ мададкор бўлишини тилайман. Ҳосилингиз мўл, топганингиз баракали бўлсин. Беморларимиз шифо топсин. Халқимиз тез орада коронавирус деган бу балодан буткул халос бўлишига ишонаман.\nҲурмат билан Қодирбек Мирзамаҳмудов,\n“Ифода Агро Кимё Ҳимоя” МЧЖ Бош директори\n@ifodaagroconsulting, @ifodapaxtagalla, @bogdorchlilikifoda, @issiqxonaifoda


Қамчиқ довони ёпиб қўйилди\n23 январ 2021, Тошкент вақти: 22:31\nСаида Бир неча кундирки, Ўзбекистоннинг бошқа ҳудудларини Фарғона водийси билан боғловчи Қамчиқ довони автомобиллар қатнови учун ёпиб қўйилган. Довон кучли қор кўчкиси хавфи мавжудлиги боис беркитилгани айтилмоқда.\n“Ўзавтойўл” давлат акциядорлик компаниясидан олинган маълумотларга кўра, тегишли идораларнинг қор кўчкиси хавфи кутилаётгани ҳақидаги хулосасига асосан Қамчиқ довонининг 150 ва 176-километрлари оралиғида ҳаракатни тўхтатишга қарор қилинган.\nКомпания вакилининг билдиришича, кўчки хавфи бор ҳудудлардан йўловчилар олиб чиқилган. Ҳозир довонда тозалаш ишлари бошлангани йўқ. Чунки кучли кўчки хавфи ҳали ҳам сақланиб турибди. Довоннинг бир қисмига эса 1 миллион куб метрдан ортиқ ҳажмда кўчки тушган. Кўчки хавфи йўқ ҳудудларга йўловчилар ўтказилмоқда.\nҲайдовчи ва йўловчиларнинг таъкидлашича, Қамчиқ довонида ҳаракат 1 февраль куни тўхтатилган. Ёпилган йўлнинг икки томонида қолган кишиларни озиқ-овқат билан таъминлаш йўлга қўйилган.\nФарғона водийси вилоятларига йўловчи поезд ҳафтада бир марта қатнайди. Самолёт чиптаси эса анча қиммат. Шунинг учун Қамчиқ довонининг ёпилиши мазкур вилоятлар аҳли учун жуда қимматга тушмоқда.\nНорасмий маълумотларга кўра, Қамчиқ довони февраль ойининг ўрталаригача очилмайди.


Сурхондарё вилоят қўғирчоқ театрида “Театр томошалари ҳафталиги” бошланди. »\n“Театр томошалари ҳафталиги” очилишида театр бош режиссёри Т.Йўлдошев сўзга чиқиб, ташриф буюрган меҳмонларни байрам билан самимий қутлади ва “Tеатр томошалари ҳафталиги”га барчани таклиф этди.\n“Театр томошалари ҳафталиги” очилиши болажонлар учун ажойиб совға бўлди.Болажонларнинг эртаклар оламига қилган саёҳати уларга олам- олам қувонч бағишлади.Театрнинг жонкуяр ижодий жамоаси ташриф буюрган меҳмонларга, театрнинг сеҳирли олами ҳақида маълумотлар беришди.\nТашкил этилган китоблар кўргазмаси ҳам ташриф буюрган меҳмонлар томонидан катта қизиқиш билан қарши олинди. Театр бош режиссёри Т.Йўлдошев болажонларга китобнинг инсон учун энг яқин дўст эканлигини таькидлаб ўтди.\nТеатр ижодий жамоаси томонидан мусиқий чиқишлар шунингдек спектакллар томошабинлар ҳукмига ҳавола этилди. ”Театр томошалари ҳафталиги” очилиши меҳмонларда катта таассурот қолдирди. “Театр томошалари ҳафталиги” Э.Хушвақов асари асосида З. Нормўминова томонидан саҳналаштирилган “Зумрад ва Қиммат” спектакли намойиши билан бошланди . Ушбу спектакл репертуар режаси асосида соат 11:30 да ва 14:30да томошабинлар эьтиборига ҳавола этилди.Спектакл ёш томошабинларга манзур бўлди.


Тушда ой курса нима булади туш табири\nVatanda.Com » Туш табири » Тушда ой курса нима булади\nТушда ой — Янги ой —катта киримга; тўлиқ ой- хавф, катта ўзгаришларга: злар учун — унаштирув; сувда ой — катта кучлар аралашиши; қиз ёки она; ойни қучоқлаш — бахт; тўлиқ тоза осмонда ой — севгида омад; ой чиқмоқда —шахсий ҳаётда омадсизлик.\nТушга ой нимага киради\nОй – бу сирли амал,кутилмаган иш. Тўлин ойни тушда кўриш- ерни қора кучлар эгаллайди. Ойга интилиш- сиз янгилик учун курашасиз. Ойни нурини тушда кўриш, бу кутилмаган вазият билан тўқнашасиз, бу еса сизга қийинчилик туғдиради.\nТушда ой кўрса\nой тушда аёл кишини билдиради., Кўпгина маданиятларда ойни онага ўхшатишган. Бу туш аёлни хомиладор экани ёки уни яқинларидан бири хомиладор эканини таъбир қилади. 20 йиллик вақеаларни ҳам ўз ичига олиши мумкин. Бундай туш энг олий ният масалан, космосга саёхатни ҳам рўёбга чиқаради. Ой шу билан бирга сирли цехрни ҳам билдириши мумкин.\nТушда тўлин ой\nТўлин ойни тушда кўриш – севгида бахт омад. Янги ойни кўриш – оилавий хаётда бахтини топиш. Агар ёш аёл ойдан ўз хаёти хақида сўраётган бўлса- у узоқ кутган хаёт совғасини олади: турмуш яхши инсон билан курилади. Агар тушда иккита ой кўрсангиз- ўз айби билан севгисини йўқотиш. Ойни туман босганини кўриш – бу шуни англатадики- энг керакли вақтда юқори латофатли аёллиги кўрсатади.\nТушда қора тун\nТун бошланганини хис қилиш –ушалмайдиган орзуни англатади. Балким сиз охирги қилган ишингизда ҳақ эмас эдингиз. Тунниқ оймонда юлдузли тунни кўриш – сиқилишни вада беради, лекин бу кейинчалик бахт олиб келади. Тунда шерик билан айланиш– яхшимас.\nТушда кун ботиши\nЯқинингиз касаллиги; ойни тўсилиши — аламли мухаббат, севги қайғу келтиради.\nТушда қўёш ботиши\nКуёш ботишини тушда кўриш – вақтинчалик ишдаги омадсизлик.\nҚуёш подшоҳни, Ой эса бош вазирнинг рамзидир. Ой кўрган киши шундай инсонлардан наф кўради. Сиёсат билан шуғулланувчи одам бўлса, мартабаси ортади.\nОй- нинг тутилганини кўриш бунинг аксидир. Ойнинг иккига бўлинганини кўриш давлат арбобининг вафотига; камбағалликка; унаштирилган бўлса, айрилиққа ишора- дир. Ойга сафар қилганини кўрган кишининг мартаба- си ошади, машҳур бўлади.\nОйнинг қўйнига кирганини кўрган киши давлатни бошқаришга талабгор бўлади ва мақсадига эришади. Ой қўйнидан чиқиб кетганини кўрган киши вазифасидан бўшатилади, эътибордан қолади.


Россиянинг "Газпроми" ўзбек газини сотиб олиш ҳажмини оширди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Россиянинг "Газпроми" ўзбек газини сотиб олиш ҳажмини оширди\t19:56, 04 январь 2016\tРоссиянинг "Газпром" компанияси Ўзбекистондан табиий газ сотиб олиш ҳажмини оширди. Бу ҳақда ТАСС хабар берди.\nМаълумотларга кўра, ҳариднинг ошиши тўғрисидаги келишувга ўтган йилнинг оҳирида келинган.\nАввалроқ "Газпром экспорт" “Туркмангаз” Давлат корпорациясидан газ ҳарид қилишни тугатганини маълум қилганди.\nГаз сотиб олиш халқаро газ бозоридаги вазият, шунингдек “Газпром экспорт”нинг молиявий ва иқтисодий муаммолари сабаб тугатилган эди.


Равон йўллар тараққиётдан нишона | Ўзбекистон Халқ демократик партияси\n2021-11-12 17:08:15 310\nЙўллар аҳоли турмуш фаровонлиги, мамлакат тараққиётини белгиловчи мезонлардан биридир. Улов ва йўл соз бўлса, қадрдон ишхонамизга, севимли ўқув даргоҳимизга ўзгача кайфият билан етиб оламиз. Қаерда йўл қуриш, таъмирлаш ишлари кенг қулоч ёзса, ўша жойда замонавий инфратузилма объектлари қад ростлаб, аҳолининг турмуш тарзи юксалиб боради.\nЮртимизда иқтисодиётнинг бошқа тармоқлари қатори йўлсозлик соҳасида ҳам кўплаб лойиҳалар амалга оширилмоқда. Биргина Жиззах вилояти мисолида айтадиган бўлсак, келгуси йилларда фақатгина автомобиль йўлларидаги кўприкларни таъмирлаш учун 403 млрд. 400 млн. сўм маблағ ажратиш режалаштирилган. Ушбу маблағлар ҳисобига 165 та кўприк таъмирланади. Шунингдек, жорий йилнинг ўзида 5 та кўприкни таъмирлаш ишлари якунига етказилиб, ушбу мақсадда 23 млрд сўмдан зиёд маблағ ажратилган.\nВилоят Автомобиль йўллари бош бошқармаси масъул ходимлари иштирокида “Юксалиш” умуммилий ҳаракати Жиззах вилояти ҳудудий бўлинмаси ва Ўзбекистон ХДП вилоят Кенгаши депутатлари томонидан ўтказилган жамоатчилик мониторинги тадбири давомида ушбу маълумотлар келтириб ўтилди.\nМаълум бўлишича, вилоятда жами 310 та кўприк хатловдан ўтказилган бўлиб, улардан 161 таси 1960-1975 йилларда, 125 таси эса 1976-1990 йилларда қуриб битказилган. Бундан кўринадики, аксарият кўприклар таъмирталаб ҳолатга келиб қолган.\nМониторинг давомида таъмирталаб бўлган кўприкларни таъмирлаш ва янги лойиҳаларни амалга ошириш масалалари ҳам ўрганилди. Чунончи, Жиззах шаҳридаги “Олмачи” ва “Ҳайробод” маҳаллалари ҳудудидан ўтган автомобиль йўлида темир йўл кесишмаси борлиги сабабли ушбу нуқтада транспорт воситаларининг тирбандлиги ошиб бормоқда. Мутахассисларга кўра, муаммони шаҳардаги Ислом Каримов кўчаси ва “Тошкент” кўчаси кесишмасидан “Темирйўлчилар” кўчаси орқали темир йўл устидан 700 пм кўприк билан 4 километр узунликдаги автомобиль йўли қуриш орқали ҳал этиш мумкин. Бу билан мазкур темир йўл кесишмаларидаги тирбандлик, транспорт воситаларининг хавфсиз ҳаракатланишига эришилади.\nЯна бир муаммо шундаки, “Сардоба” сув омбори ҳалокати оқибатларини бартараф этиш учун “Жиззах–Чимқўрғон” автомобиль йўлидан оғир юк машиналари қатнови кўпайгани оқибатида, мазкур йўл яроқсиз ҳолга келиб қолган. Муаммони ҳал этиш учун, йўл таъмирланиши вилоят манзилли дастурига киритилиши лозим.\nХалқимизнинг бунёдкорлик салоҳияти шаҳару қишлоқларимизда янги йўл ва кўприклар қурилиши, инфратузилмани халқаро андозалар даражасида ривожлантириш борасида амалга оширилаётган кенг кўламли ислоҳотларда намоён бўлмоқда. Биргина автомобиль йўлларини қуриш ҳамда реконструкция қилиш кўрсаткичи тўқсонинчи йиллардагига нисбатан 13 баробар ўсгани фикримизнинг исботидир.\nШу маънода, мамлакатимизда замонавий йўл ҳамда кўприклар қурилиши, аввало, йўловчилар хавфсизлигини таъминлаш, уларнинг вақтини тежаш, экологик муҳитни яхшилаш, шунингдек, шаҳар ва қишлоқларимизнинг қиёфасини тубдан ўзгартиришдек эзгу мақсадларга хизмат қилаётгани билан аҳамиятлидир.\nЎзбекистон ХДП Жиззах вилоят Кенгаши депутати,\n“Юксалиш” умумиллий ҳаракати Жиззах вилояти ҳудудий бўлинмаси раҳбари.


Пайпоқ ишлаб чиқариш ускунаси - UZCHINATRADE.COM\nБутун дунёда бўлгани каби бизнинг мамлакатимизда ҳам пайпоқ маҳсулотларига бўлган талаб доимо юқори. Пайпоқ ва чулкилар тез эскирадиган, яроқсиз ҳолатга келадиган товар ҳисобланиб, шу сабабли уларга бўлган талаб ҳеч қачон камайган эмас. Ушбу товарни ишлаб чиқаришни мутахассислар бежизга пулни чоп этишга қиёсламайдилар. Чунки мазкур маҳсулотнинг рентабеллиги анча юқори бўлган. Ҳозирда ишлаб чиқаришни автомизациялаш жараёни шу қадар такомиллашганки, бир жуфт пайпоқни бир дақиқадан камроқ вақт давомида тайёрлаш имконияти мавжуд. Янада аниқроқ тасаввур ҳосил қилиш учун шуни айтиш мумкинки, бир суткада мазкур ускуналар ёрдамида 1500 жуфт пайпоқ ва бошқа чулки маҳсулотларини ишлаб чиқарса бўлади.\nОнлайн сўров Пайпоқ ишлаб чиқариш ускунаси


Qalampir.uz | Равшан Золотой Ўзбекистонга қайтди\nЖамият\t17 Июль 18:40 21000\nЎзбекистонлик таниқли тадбиркорлардан бири, AIBA’нинг собиқ президенти Ғафур Раҳимовнинг жияни, “криминал авторитет” сифатида кўриб келинган “Равшан Золотой” – Равшан Муҳиддинов Ўзбекистонга қайтди. Бу ҳақда бир-биридан мустақил манбалар маълум қилмоқда.\nРавшан Муҳиддинов жорий йилнинг 11 июль куни Тошкентга қайтгани айтилмоқда.\nГап шундаки, 2007 йилда 18 яшар Равшан Муҳиддиновга Ўзбекистон Жиноят Кодексининг 242-моддаси бўйича бўйича жиноий иш қўзғатилиб, қидирув эълон қилинганди.\nQALAMPIR.UZ мазкур масалага аниқлик киритиш ва расмий маълумот олиш учун Ўзбекистон Республикаси Бош прокуратураси Матбуот хизматининг яп-янги раҳбари Ҳаёт Шамсуддинов билан боғланди. Доимгидек, сўровимиз натижасиз қолди. Ҳаёт Шамсуддинов ҳеч нарсадан хабари йўқлигини айтди.\nҒафур Раҳимов Равшан золотой Равшан Муҳиддинов\nЎзбекистон Осиё ўйинлари-2030 мезбонлигига даъвогарлик қилмоқда Салимбой ва Ғафур Раҳимовнинг жиноятчиликка алоқаси бўлганми? AIBA президенти Ғафур Раҳимов истеъфога чиққанини эълон қилди Ғафур Раҳимов AIBA'га қайтмаслигини эълон қилди Равшан Золотой яна мамлакатни тарк этди\n04 Декабрь 12:35 24378\n05 Декабрь 10:19 15305\n04 Декабрь 20:36 12040\n05 Декабрь 09:41 10903\n04 Декабрь 15:26 9810


Ислом Каримовнинг махфий топшириғи асосида "шифокор" бўлиб Сариосиёдаги жангарилар орасига кириб борган Бўритош Шодиева ҳикояси / Ўзбекистон янгиликлари, энг сўнгги хабарлар\nМулоҳаза 0 Шархлар 23654 кўрилди\n— Олтмиш олтини қораланган, сочларини қиров босган, кенг пешонасида шафқатсиз ҳаётнинг қат-қат изи қолган Бўритош опа гапга анча чечан бўлса-да, кўнгилдаги сирларни дарҳол ошкор қиладиган аёллар тоифасидан эмас экан. Айни пайтда олиб бораётган ишлари хусусида тўлқинланиб гапириб берди, аммо ўзи кўрсатган жасоратлар ҳақида сўз кетганда хаёлга толди. Кейин менга маъноли нигоҳ ташлаб, “Сирлигича қола қолсин”, дедилар астагина.\n“Ёшларга ибрат қилиб кўрсатамиз”, дедим, яқин тарихимизни ўрганяпмиз деб важ кўрсатдим, мустақиллик учун курашган, уни сақлаб қолиш учун жонини тиккан инсонларни халқимиз билиши лозимлигини тушунтирдим. Бироқ опа негадир жим эди. Табиатан тортинчоқ эмасман, қайсарлик, ўжарлик каби хислатларим ҳам бор. Офисимдаги деворга ҳам “Ҳеч қачон таслим бўлма!” деган мақолни ҳаётий шиор қилиб ёзув қўйганман...Москвадаги Олий партия мактабининг тингловчисиман, – ва ниҳоят, анча йиллар аввал рўй берган воқеани сўзлаб беришга рози бўлди Бўритош опа. Аслида мен Сурхондарёнинг Узун ва Сариосиё туманларида кўрсатган қаҳрамонликларини ёдига солиб, шу ҳақида гапириб беришларини илтимос қилгандим. Бироқ суҳбатни узоқ Москвадан бошладилар. Умуман олганда, дебочаси чакки эмас эди. Қалбига йўл топсам, ҳаммасини билиб оламан, деб ўйлаб, сабр қилишга қарор қилдим.\n– Бу вақтда республикамизда собиқ СССР Прокуратурасининг терговчиси Гдлян бошчилигидаги махсус гуруҳ бутун куч-қудратини, макрини, шафқатсизлигини ишга солиб, халқимизнинг асл фарзандларини элакдан ўтказаётган эди. Гоҳ марказий телевидениеда, гоҳ матбуотда Гдляннинг интервьюлари бериб борилар, фактларда асосан ўзбекистонлик раҳбарларнинг олган поралари, улар топшираётган пуллар, олтин ва кумушлар тўғрисида гап кетарди.\n“Ҳаммаси порахўр, ҳаммалари давлатни талаган, ҳисобсиз бойлик орттирган товламачилар, юлғичлар!” деган ҳақоратларнинг залворидан бошимиз эгик, тилимиз қисиқ эди.\nБиз тинглайдиган курсларда асосий мавзу қолиб кетиб, ўша интервьюлар, мақолалар, фоторепортажлар қайта-қайта муҳокама бўлар, ўқитувчилар бир-биридан ўтказиб республикамизда содир бўлаётган жиноятлар хусусида тинимсиз баҳс юритишарди.\nЎша вақтларда Москва мэри бўлган Борис Николаевич Елцин бизга дарс ўтар, Гдляннинг қаҳрамонликлари тўғрисида фахр билан гапираркан, биз ўзбеклар томонга тез-тез нигоҳ ташлаб қўярди.\nУнинг зимдан қарашларига, аччиқ пичингларига чидай олмай бизлар елкамизни қисардик, столнинг тагига кириб кетгудек бўлардик.Бироқ навбатдаги дарсда ўзимни тутиб туролмадим. Шарт ўрнимдан туриб,ҳамма ўзбеклар ҳам порахўр эмаслигини,ўз юртининг келажаги учун жонини жабборга бериб, ҳалол-пок ишлаётганлар ниҳоятда кўплигини, бундай ишларда оддий халқнинг айби йўқлиги исботлашга тушиб кетдим. Меҳнаткаш одамларимиз эртадан кечгача далада ишлаётгани, пахта режасини бажарамиз, деб гулдай умри шудгорда ўтаётганини, мажбуран топширилаётган тилла ва кумушлар эса одамлар ноҳақ қамалаётган оталари, ака-укалари учун бераётган шахсий мол-мулклари, фарзандларининг тўйига атаб йиғаётган тақинчоқлари эканини рўй-рост гапириб ташладим.\nЁнимда ўтирган қайсидир ҳамюртим енгимдан тортар, гапимни тўхтатиб дарҳол узр сўрашга ундарди. Бунга сари юрагимдан отилиб чиқаётган нидо – аччиқ ҳақиқатни сўзлашда давом этардим. Бошладимми, охирига етказишга қарор қилдим. Курсдан ҳайдалишим аниқ, демак, ниманики билсам, етишган, кўрган бўлсам, ҳаммасини айтиб қолишим керак! Курсдагиларнинг баъзилари журъатимдан ҳайрат тўла нигоҳларини менга қадашган, гапим тугаши билан нима воқеа содир бўлишини кўз олдиларига келтиришган чоғи қарашлари тобора ачиниш тусини ола бошлаган, айримлар эса миллатини оқлашга жазм қилган мендай аёлнинг жасоратини ақлсизликка, шаккокликка йўйган, дарсдан сўнг менга нисбатан қўлланиладиган ҳар қандай жазони ҳақ деб ҳисоблашга тайёр туришарди. Борис Николаевич Ельцин гапларимни бўлмади, диққат билан охиригача эшитди. Сўнг катта бошини маъноли қимирлатиб қўйди-да, аудиторияни тарк эди. Курсимизда ўн бешта республиканинг барчасидан вакиллар бор эди.\nУларнинг бирортаси менга эътироз билдиришмади, фақат... фақатгина ўзимизникилар ёнимга келиб маломат тошларини ёғдира бошлашди: “Энди сенга қўшиб бизларни ҳам ҳайдашади!”, “Нималар қилиб қўйдинг, аҳмоқ қиз, қамалиб кетмоқчимисан?”, “Сенга ким қўйибди, Ельциндай шахсга қарши гапиришни, энди Ўзбекистонга қайтиб бормайсан, шу ернинг ўзида қамоққа олинасан!”\nБоя гапираётган пайтимда юрагимда заррача қўрқув аломати йўқ эди. Ўз шерикларимнинг ваҳимали гап-сўзларидан кейингина ичимга ғам тушди. Менга далда бўлиш ўрнига, танбеҳ бераётган, маломат қилаётган баъзи ҳамшаҳарларимнинг тутган позициясидан энсам қотди, уларга нима деб жавоб қилишни билмай қолдим.\nНоилож бериладиган жазони кута бошладим. Албатта, кимдир аудиторияда бўлган гап-сўзларини юқорига етказган эди. Ҳа, кейинги дарсда мени Москва райкомига чақиришди. Ортимдан ҳеч ким бормади. Юраги бетлаб, далда ҳам беролмади.\nРайкомнинг қабулхонасида турарканман, ўтган-кетганлар менга ўқрайиб қарашар, айримлари ҳатто туртиб ўтишга жазм қилган ҳам эди. Совуқ муносабат ва юрагимни тобора эгаллаб бораётган ғуссадан оёғимга титроқ тушса-да, аммо буни сездирмасликка ҳаракат қилиб деворга маҳкам суяниб олдим. Мардлик қилиб гапиргандан кейин охиригача туриб бер, деган ички бир нидо қаддимни тик тутишга, қоғоз кўтариб у ёқдан - бу ёққа чопаётган партия ходимларининг кўзларига дадил қарашга ундар эди. Шундай бир ҳолатда анча туриб қолдим. Кўз ўнгимдан эрим, болаларим ўта бошлади. Мени ўқишга юборган раҳбарларнинг ғазабга тўла нигоҳларини кўргандай бўлдим.\nКимдир келиб қўлимга кишан солиб, қамоқхонага судраши хаёлимдан ўта бошлади. Ваҳимали ўйлар қуршовида қолган эдим. Вақт худди тўхтаб қолгандай эди назаримда.\nСоат миллари имиллаган сари бошим тарс ёрилиб кетгудек бўлар, бинодан тезроқ чиқиб кетиш учун ҳар қандай жазони олишга шай эдим. Босим шу даражада кучли эдики, аянчли ҳодисалар хаёлимда чарх ура бошлади. Қаттиқ ўй одамни ўлдириши мумкин, деса ишонмасдим, ана энди шу кўргиликлар ёш бошимдан ўтаётган эди. Бир пайт мени ичкарига чақириб қолишди. Оёғимда мадор қолмаса-да, иродасизлик қилиб шарманда бўлишни истамадим.\n– Шодиева деганлари сенмисан? – деди юқорида ўтирган бадқовоқ киши кўз остидан менга нигоҳ ташлаб.\n– Нега Совет ҳукуматига қарши гапирдинг? Нима бизнинг олиб бораётган одилона сиёсатимизга қаршимисан?\n– Гдлян ва Ивановларнинг ҳамма ишлари ҳам одилона эмас.\n– Қандай ҳаддинг сиғди, совет прокуратурасининг ходимларига туҳмат қилишга?! Сенинг жойинг қамоқда! – зарб билан тушган муштдан стол тарақлаб кетди. Унинг устидаги нарсалар учиб тушди. Кейин эшик бирдан очилиб, қўлида кишан кўтарган милиция ходимлар пайдо бўлди. Худди шу дамда телефон жиринглаб қолди.\n– Эшитаман, Борис Николаевич! – деб беихтиёр ўрнидан туриб кетди мени сўроқ қилаётган Ижроқўм раиси. – Нима қилардим, сизга шартакилик қилган, совет ҳукуматининг олиб бораётган доно сиёсатига қарши гапирган Шодиевани қамоққа олишларини буюрдим. Нега? Ахир у... Совет давлатига қарши, – ҳозиргина фахр ва ғурур билан гапираётган Ижорқўм раисининг ранги ўзгара бошлади. – Қандай кечириб бўлади? Балки қарорингизни ўзгартирарсиз? Майли, ўзингиз биласиз.\nБу сўзлардан кейин аста қаддимни тик тута бошладим. Қарашларим дадиллашди. Юрагим сезди, ҳаммаси яхшилик билан тугаганини. Ҳа, Борис Николаевич Ельцин мени тўғри тушунган, ҳар бир миллатнинг вакили худди шундай бўлиши кераклигини билган ва дарсга қайтишимга рухсат берган эди.\n– Кўзимдан йўқол! – деди режаси амалга ошмай қолган Ижроқўм раиси.\nМен шу заҳоти ўқдай отилиб, ташқарига чиқдим. Тўйиб-тўйиб эркин нафас оларканман, ҳақиқатнинг кўзига тик қараган ўқитувчимдан миннатдор эдим.\n“ШИФОКОР БЎЛИБ БОРАСАН!”\nБу воқеани сўзлаб беришга кўндириш мен учун осон бўлмади. Тушунаман, юқори лавозимларда ишланган раҳбар кадрлар учун давлат аҳамиятига эга бўлган маълумотларни маълум муддат ошкор қилмаслик талаб етилади. Лекин шахснинг амалга оширган жасорати қанчалик муҳим, қанчалар сир бўлмасин, халққа, айниқса, эртанги куннинг эгалари бўлмиш ёш авлодга етиб бориши керак эмасми? Ёшлар ўзларининг ота-оналари, маҳалладош ёхуд юртдошларининг мардлик намунаси бўлмиш воқеа-ҳодисаларнинг тафсилотлари билан қанчалар эрта танишса, уларда инсонларга бўлган меҳр-муҳаббат, ватанига бўлган садоқат шунчалар тез шаклланади ва катталардай мард, жасур ва довюрак бўлишга интилишмайдими?\nЎткир ака билан Узун ва Сариосиё туманларига қилган саёҳатимиз, ёвуз ниятли кимсаларнинг нима учун айнан шу икки ҳудудга киришгани, у ерларда жангарилар тўдаси билан олиб борилган жанг, уларнинг кўрсатган қаршиликлари хусусида тўплаган фактларим, сўраб-суриштиришларим асосида “Снайпер” деган қисса ёзганим ва бу асар 2018 йилда “Ўзбекистон” нашриёт-матбаа ижодий уйи томонидан китоб ҳолида нашр этилгани ҳақида анча гапириб берганимдан кейингина Бўритош опанинг дилига йўл топгандай бўлдим.\n– Бир савол қийнайди, – дея сўрайман Бўритош опадан. – Жангарилар тўғрисидаги махфий маълумотларни Бош қўмондонга ким етказди? Махсус разведкадагиларими ёки ўша ердаги аҳоли вакиллари орасида ўз одамимиз бўлганми?\nХудди шу савол Бўритош опанинг юрак тубига яшириб қўйган сирларни очишга туртки бўлди, деб ўйлайман.\n– Билмасангиз қўймайсиз шекилли? – дея менга маънодор қараб қўйди суҳбатдошим.\n– Ахир шу ниятга келганман, – дедим ташрифимнинг боисини очиқ айтиб.\n– У вақтда мен ... вазифасида ишлардим. Бир куни Ўзбекистон биринчи Президенти Ислом Каримов ҳузурига чақириб, Сурхондарёнинг Узун ва Сариосиё туманларида ғараз ниятли кимсалар пайдо бўла бошлагани тўғрисида ташвишланиб гапириб қолдилар.\nҲайрон бўлдим, ахир мен аёл кишиман, бундай хатарли юмушга қандай алоқам бори экан? Нечун айнан менга сўзлаб беряпти? Шундай саволлар кўнглимдан ўтаркан, Президентга юзландим.\n– У ерга бориш керак. Ҳеч кимда шубҳа туғдирмай бемалол кириш лозим. Шундагина газандаларнинг қанчалигини, қандай қуролларга эга эканлигини, яна қайси қишлоқларда одамлари борлигини билиб оламиз.\n– Аёл киши бегона қишлоққа қандай кириши мумкин? Фақат шифокор бўлиб.\n– Ҳа, дилимдагини топдинг. Калланг ишлайди, Бўритош Аминовна! Президент биринчи марта менга расмий мурожаат қилаётган эди. Ғалати бўлиб кетдим. Гапларини диққат билан тинглай бошладим.\n– Тўғри айтдинг, Узун ва Сариосиёга “шифокор” бўлиб кириб борасан. Ёнингга уч-тўртта ўзингга ишонган аёлларни олгин-да, бориб қишлоқ аёлларини кўрикдан ўтказ. Агар янглишмасам, форс тилини яхши биласан. Шунинг учун бутун диққат-эътиборинг қишлоқдаги бегона одамларда бўлсин. Улар нима иш билан банд, бир-бирлари билан нима ҳақида гаплашяпти, ҳаммасини билишим керак. Тушундингми, бу жуда муҳим топшириқ. Сенга ишонганим учун ҳам айтяпман, бу гапларни.\nПрезидентнинг ташвишини тўғри тушунардим. Юртимизга суқилиб кирмоқчи бўлган ҳар қандай ёвуз ниятли махлуқлар у кишини қаттиқ ранжитар эди. Жангарилар тинч аҳолига ташвиш келтириши, фаровонликка рахна солиши аниқ эди. Тошкентдаги қўпорувчилик жиноятлари туфайли қанчадан-қанча бегуноҳ юртдошларимиз нобуд бўлганига ҳали унча кўп вақт бўлмаган эди. Наҳот, энди Сурхондарёда давлатимизга ташвиш туғдирадиган кунлар бошланган бўлса?!\nШундай қилиб, мамлакатимизнинг жанубига отландим. Ҳамшираликдан хабарим борлиги учун “шифокор” ролига кириш менга унчалик қийинчилик туғдирмади. Қишлоқма-қишлоқ юриб, хотин-қизларни тиббий кўрикдан ўтказа бошладик. Бироқ бегона кишилар бизга шубҳа билан қарашар, ҳар бир босган қадамимизни эринмай кузатишар эди. Бўйнигача соқол қўйган, пахмоқ сочли кишиларнинг айримлари ҳатто бева аёлларга уйланиб ҳам олган экан. Улар хотинларини текширишга қўйишмас, бизга қаттиқ қаршилик ҳам қилишарди.\nШундай жанжалларнинг бирида барзанги бир киши қаршимга келди-да, икки қошимнинг ўртасига мушт туширди. Ўзимни эплолмай орқага йиқилдим. Бурнимдан тирқираб қон келди. Бироқ шафқат нима эканлигини билмайдиган кимса, бунга парво ҳам қилмади. Аксинча, тўппончасини пешонамга тираб, агар яна бир марта аёлига сўзимни ўтказадиган бўлсам, у шартта отиб ташлашини айтиб дағдаға қилди.\nМенга худди шу беписандлик билан қилинган совуқ муносабат қаттиқ таъсир қилди. Ким бу ерда хўжайин? Келгинди кимсаларми ёки шу юртнинг фуқароси бўлган бизларми? Иккита қишлоқни кўриб ортга қайтмоқчи эдим, аммо юрагимда туғилган нафрат мени охиригача курашга чорлади. Сариосиёнинг деярли барча қишлоқларини кўздан кечириб чиқдим. Тунлари уйқум келмай ўт-ўланлар орасида, деразаларнинг тагида бегоналарнинг гап-сўзларига қулоқ тутдим. Ҳар бир кўрган ва эшитганларимни эслаб қолишга ҳаракат қилдим. Қурол-яроғи сақланадиган хонадонларигача билиб олдим. Келаси ой яна анча одамлар келишидан ҳам хабар топдим. Баъзи аёлларни гапга солиб, келгиндиларнинг нима иш билан шуғулланаётганликларини, яширин режа тузаётганликларини тахминан билгандай эдим. Аёл дардини аёл тушунади деганларидай, уларни қийнаётган муаммолари ҳақида тинимсиз сўзлай бошладим. Кейинги пайтларда нима учун ногирон болалар туғилиши кўпайиб кетаётгани ташвиш билан гапирдим, худди ўз опа-сингилларимдай яқин олдим. Ҳатто кўз ёши ҳам қилиб олдим. Бу ҳаракатларим бесамар кетмади. Дарди ичида аёлларнинг баъзилари қишлоқларда гиёҳванд моддалар билан савдо қилувчилар кўпайиб кетаётгани, ҳатто баъзи эркаклар ана шу зормандадан истеъмол қилаётганликларини ташвиш билан гапириб беришди.\nГиёҳванд моддалар қаердан келяпти, деган саволимга эса Афғонистондан ўтаётган қорамолларни текшириш кераклигини айтишди. Ҳа, оналар барча қийинчиликлар, кўргиликларга чидаши мумкин, аммо норасидаларининг келажаги ҳақида гап кетганда жим туришолмайди. Буни фақат она сифатида англаш ва тушуниш керак.\nПрезидент бу ишга мени танлаганда ана шуларни назарда тутган бўлса керак, деб ўйладим ва барча маълумотларни Бош қўмондонга етказдим. Шундай қилиб, жангарилар билан олиб борилган жанг узоққа чўзилмади. Гиёҳванд моддаларнинг йўли қирқилди. Бор гап, шу холос. Буни қаҳрамонлик дейиш шарт эмас. Менинг ўрнимда бошқа аёл бўлганда ҳам худди шундай қилган бўларди. Ватанни асраб қолиш учун бор билим ва салоҳиятини ишга соларди.\nБўритош опа ҳикоясини оддий қилиб, “бор гап, шу холос”, деб тугаллади. Тўғри, бори шудир, аммо бу ўзбек аёлининг жасорати намунасидир.\nИслом Каримовнинг опалари ҳақида


Унитилаётган ҳунар: Кигизчилик\n22 январ 2021, Тошкент вақти: 05:18\nИсроилжон Исақов 15 ёшидан кигизчилик ҳунари билан шуғулланиб келади.\n75 ёшни қаршилаган ўшлик ўзбек Исроилжон Исоқов қарийб 60 йилдан бери кигизчилик қилади. Ўшлик кигизчилар орасида устоз сифатида танилган қахрамонимизнинг айтишича, сўнги йилларда аҳоли кигиз қўллашдан четлаб замонавий гиламларга ўтиб кетган.\nҚадимдан бери одамлар турмушида зарурат сифатида қўлланилиб келинган кигиз ҳозирда гиламга ўз ўрнини бўшатиб берган давр. Шу сабабли Ўшда кигиз усталари ҳам бармоқ билан санарли қолган. Ўшлик 75 ёшли Исроилжон Исоқов 26 ёшидан кигиз тайёрлаш билан шуғулланади. Унга кўра, авваллари кигиз фақат қўл меҳнатини талаб қилган бўлса, ҳозирда техника ёрдамида қилинмоқда. Унинг ўзи 1995 йилдан буён кигиз тайёрлашда техникадан фойдаланиб келади.\nЮнгни техникада тозалайди. Тозаланган юнг ерга 1,80 санитеметрга 3 метр катталикда ёйилади. Ёйилган юнгга сув сепилиб, бошқа бир ускунада босиб текисланади. Шундан сўнг кигиз офтобга ёйилиб қуритилади. Бир кигизни тайёрлашга 1-2 кун вақт керак бўлади. Авваллари кигизга бўлган талаб юқори бўлгани учун Ўш шаҳрида кигиз ишлаб чиқарувчи махсус корхона ҳам бўлган.\n- Ҳозир кигиз фақат бўз уй, яъни қирғиз уйлар ва тўқимга ишлатилади. Аввал одамлар кигизни уйларида ҳам кўп қўлланар эди. Ҳозир эса серобчилик, кигизни биров олмай қўйди. Ишлаб чиқариш завод ҳам йўқ. Ёшлигимда кигиз заводида хам ишлаганман. У ерда станокда тайёрлар Россияга ва бошқа жойларга олиб кетилар эди кийгиз. Хозир станоклар хам завод хам йўқ бўлган. Валинка, кигиз чиқарар эдик,- дейди Исроилжон ота.\nИсроил ота ҳозирда ҳафтасига иккитадан кигиз тайёрлайди. У ҳам фақат бюртма билан. Уста уйида махсус кигиз тайёрловчи устахона ҳам қилиб олган. Отанинг ўзи кигизни фақат қишда фойдаланишини айтади:\n- Ҳозир ҳам билган одамлар гиламни тагидан солаяпти. Фойдаси одамнинг оёғига зиён қилмайди. Валинкани одамлар иссиқ оёққа совуқ ўтмаслиги учун кийишади. Кигиз ҳам уйга солиб қўйса, одам сесканмай босади. Кигизни чангини станогимиз тозалаб чиқариб, яхши қилиб беради. Ўзим қишда қўлланаман. Гилам тагидан солиб қўяман. Иссиқ ва остидан совуқ чиқармайди. У айниқса бетон уйларда жуда фойдали, -дейди суҳбатдошимиз.\nИсоилжон отанинг касби ҳайдовчилик. У 25 йил давомида Ўш аэропортида ҳайдовчилик қилган. Кигизни эса ишдан бўш вақтда қилади. Бу ишларда унга турмуш ўртоғи Миравархон ая кўмаклашади. Минавархон ая кигиз тайёрлаш соғлиққа зиён экани, бироқ ўзлари бунга парво қилмаслигини айтади:\n- Зиёни чангида бор. Унга сут ичиш керак экан, қилаётганда ниқоб тақиш керак экан. Лекин биз бу нарсаларни қилмаймиз. Нима бўса ҳам тирикчилик қилябмиз, Худога шукур, шуни ортидан ҳажга бориб келдик. Бола - чақани уйлаб жойладик. Барчаси уйли- жойли. Бешта фарзандим бор,- дейди Минавархон ая.\nБир кигизнинг нархи Ўшда тахминан 10 долларни ташкил қилади. Исроилжон отанинг хунарини 2 ўғли эгаллаган. Бироқ бу хунар орқали топиладиган фойда кўп бўлмаганидан ўғиллари бу ишни давом эттирмаган.


Бу муқаддас Ватанда азизми инсон? « O'zbekiston ERK Demokratik Partiyasi\nБу муқаддас Ватанда азизми инсон?\n07 November 2012 - 8:25\nКаримов режими шароитида, мамлакатимизда инсонларнинг азиз мақомли бўлиши, беъмани бир гапдир. Чунки, халқ ишсиз, зўровон амалдорлар, давлатнинг моддий бойликларини талон-тарож қилаяптилар ва молиявий афёралар орқали катта бойлик орттирмоқдалар. Шу сабабли, иқтисод танг аҳволга туширилган. Натижада, мамлакатда даврий равишда пул индексацияси ўтказилаяпти. Яъни, истеъмол моллари бозорида, нарх-навони тинимсиз кўтараяптилар. Ҳалқ елкасига юкланган бу молиявий зулмдан, кундан-кунга зўриқаяпти.\nҲукумат халқнинг уй-жой муаммоларига мутлақо бефарқдир.\nТиббиёт хизмати, оддий уколдан тортиб то мураккаб жарроҳлик амалларигача пулликдир. Агар халқнинг аксарият қисми ишсиз эканини инобатга олсак, президентнинг бу фактга бефарқлиги, халқни масхара қилиш билан баробардир.\nМамлакатда инсон ҳуқуқларини ҳимоя қилиш масалаларини ечишда, муаммога ҳеч қачон жиддий эътибор берилмаган.\nЮқорида зикр қилинган аччиқ ҳақиқатни тушунган ҳар бир фуқаро, мамлакат кўчалалариниг ҳар қадамида керилтириб қўйилган “Бу муқаддас Ватанда азиздир инсон” шиорини ўқиб, президентимизнинг ниҳоятда безбет эканидан ачинсалар керак.\nКаримов режимининг ўлимига оз қолди. Тез орада, халқ орзу қилаётган ойдин кунлар ҳам ташриф буюрар. Ана шунда ҳам бу шиор, ўз ўрнида қолаверажак. Чунки, Қуръони Карим оятларида, Аллоҳ “Одам авлодини азиз ва мукаррам этди”, дейилади. Бу дегани: Ватан муқаддас, инсон азиз бўлмоғи керак дегани. Инсоннинг ўз мукаррамлигига эришмоғи учун жамиятда шароит даркор. Бу шароит, албатта, маърифат билан барпо қилинади.\nЎз мукаррамлигига интилган ҳар бир инсон, жамият ривожига ҳисса қўшаверади. Ўз мукаррамлигига интилган ҳар бир мутахассис ва раҳбар, мамлакат тараққиётига ҳисса қўшаверади. Одамларнинг бир-бирларини ҳурмат қилиши ва қадрига етиши, уларнинг руҳий тарбиясига, яъни, уларнинг ахлоқ ва эътиқодларига боғлиқ. Инсонга мукаммал руҳий тарбия берадиган омил, бу Ислом омилидир. Ислом, ўзининг бу ёлғончи дунёда барпо бўлганидан бери, ўзимизнинг динимиз бўлиб келмоқда. Буни тан олмаслик – жоҳилликдир. Бундан кейин ҳам Исломга тобеъ бўлсак, жаҳолат гирдобига тушиб қолган жамиятимизни, иншоаллоҳ, ундан қутқарармиз. Шунда, мамлакатимизнинг ҳар бир фуқароси, жамиятимз учун азиз бўлиб қолажак.\nЭРК ДП аъзоси 07.11.2012


ИнтерФУТБОЛ :: Шошилинч истеъфо жамоа зарарига ишламайди-ми?\nШошилинч истеъфо жамоа зарарига ишламайди-ми?\nСуперлиганинг 3-тури ҳам якунланди ва коронавирус карантини сабабли чемпионатимизда танаффус эълон қилинди. Ўтган вақт мобайнида айрим жамоалар ўзлари учун муҳим бўлган очколарни жамғаришди, баъзилар ҳамон очко улашиш билан банд. Одатда, кетма-кет мағлубиятлар, қониқарсиз натижалардан кейин клублар раҳбарияти бош мураббийни истеъфога чиқаради. Гўёки, шу билан натижа яхшиланиб қоладигандек. Ўтган мавсум бу борада рекорд ўрнатилганди. Биринчи давра якунига етмасиданоқ, Суперлига клубларининг ярмида мураббийлар алмашганди. Афтидан, ҳозир ҳам айрим жамоаларда вазият шунга қараб кетмоқда. Мавжуд натижалардан келиб чиқиб, шу мавзуда мулоҳаза юритсак.\nЖорий мавсумдаги дастлабки истеъфо «Андижон»да кузатилди - Александр Хомяков ишдан бўшади. Эътиборлиси, «Навбаҳор»га қарши кечган баҳсдан кейин ўтказилган матбуот анжуманида мутахассис жамоадан кетишига шаъма қилганди: «Раҳбарлар натижа талаб қилишларини жуда яхши биламан, бугуноқ улар билан учрашиб, сўнг кетаман. Натижа йўқ экан, балки янги мураббий футболчиларни руҳлантириб юборар». Хомяков билан биргаликда мураббий Жамшид Саидов ҳамда спорт директори Николай Меньков ҳам жамоани тарк этишди.\n«Андижон»нинг натижаларига эътибор қаратадиган бўлсак, «Локомотив» билан ўйинда дурангга жуда яқин келганди. «Насаф» майдонида биринчи бўлиб ҳисобни очганига қарамасдан, мағлубиятга учради. Водий дербисида эса нурсиз дуранг қайд этилди. Олдинда «Бухоро», «Металлург», «Сўғдиёна» билан ўйинларда ижобий натижалар қайд этилишига умид қилса бўлади. Чунки жамоа ўз даражасидаги рақибларга қарши майдонга чиқади.\n«Сўғдиёна», мана уч турки, ғалаба нималигини билмаяпти. ОЧЛ йўлланмаси учун курашиши кутилган жамоанинг стартдаги натижалари яхши эмас. Илк турда Муборакда «Машъал» меҳмони бўлган Улуғбек Бақоев шогирдлари ортга йирик ҳисобли (0:3) мағлубият билан қайтишди. Дастлабки тур бўлгани боис, хулоса чиқаришга шошилмагандик. Аммо жиззахликлар кейинги турда ўз майдонларида АГМКни қабул қилиб, ғалабани бой беришди (1:1). 3-турда эса жамоа Қўқонга ташриф буюрди. Мазкур учрашувда устунлик бироз бўлсада мезбонлар томонида бўлиши тахмин қилинганди, амалда ҳам шундай бўлди. Гарчи «Сўғдиёна» иккинчи бўлимда ўйин суръатини тенглаштирган бўлсада, яна мағлубият аламини тотишдан бошқа илож тополмади. Шоҳруз Норхоновнинг голи эса етарли бўлмади. Кейинги тур қачон ўтказилиши ҳозирча номаълум. Тақвимга кўра, Жиззах жамоаси навбатдаги баҳсларни «Пахтакор» ва «Локомотив»га қарши ўтказади. Мураккаб кечиши кутилаётган бу икки ўйин Бақоев ва шогирдлари учун навбатдаги синов бўлади.\n«Қизилқум» атрофида ҳам Ҳамид Актамовнинг жамоадан кетиши билан боғлиқ гаплар юрибди. Турли нашрларда унинг ўрнига Виктор Кумиков, Даврон Файзиев, Александр Хомяковдан бирининг келиши ҳақида хабарлар тарқалди. Лекин булар расмий маълумот эмас. «Қизилқум»ни «Машъал» билан учрашувда Акмал Холиқов бошқарди. Ҳамид Актамов эса соғлиғи билан боғлиқ муаммо борлиги сабаб ўйинни захира ўриндиғида кузата олмади. Умуман, навоийликларнинг ўтган учта турда қайд этган натижалари ҳавас қиларли даражада эмас. Таркибда яхши ижрочилар бор. Мураббийлар штабига туркманистонлик Равшан Мередов қўшилган. «Қизилқум» 3-турга келибгина бир очко ишлади. Навбатдаги турларда жамоага АГМК, «Қўқон-1912», «Пахтакор» рақиблик қилади.\n«Бухоро»да ҳам мураббий алмашадими? Натижалар қониқарсиз, жамоа ҳисобида бирорта ҳам гол йўқ. Назаримда, клуб мутасаддилари тожикистонлик мутахассисга имконият беришда давом этишади. Боиси, Муҳсин Муҳаммадиев ўтган мавсум жамоани қийин шароитда қабул қилиб, уни кучлилар сафида олиб қолганди. Таркибда маҳоратли футболчилар бор. «Бухоро»ни кейинги турларда оғир беллашувлар кутмоқда. «Андижон», «Навбаҳор», «Насаф» билан кечадиган ўйинлар осон ўтмаслиги аниқ.\nҚолган жамоаларда ҳозирча ишлар кўнгилдагидек. Аммо бу мавсум боши. Финишга қадар яна ўзгаришлар рўй беришига шубҳа йўқ. Мураббийлар тақдири ўз қўлида эмас. Тўғри, таркибни улар танлашади, майдонга кимни тушириш ёки туширмасликни ҳал қилишади. Аммо биргина хато истеъфога етаклаши ҳеч гапмас. Мутассадилар натижа исташади, аммо келажакда асқотмайдиган натижанинг кимга кераги бор?\nЎз вақтида турли ёшдаги терма жамоаларимизда катта натижалар қайд этилганини кўрдик. Қани ўша натижаларга сабабчи бўлган қаҳрамонлар? Қачонгача клубларимиз фақат бугун билан яшайди? ЎФА биринчи вице-президенти Равшан Эрматов УЕФА вакили билан кечган матбуот анжуманида бу оғриқли мавзуга алоҳида урғу берди: «Футболимиз боқимандалик руҳида кун кечирмоқда. Клубларимиз ҳам фақат бир кун билан яшайди. Биз доим эрта билан, келажакни ўйлаган ҳолда иш тутишимиз лозим».\nАлбатта, бунинг учун клубларимизда ишни тўғри ва мақсадли йўлга қўйиш керак бўлади. Жаҳон амалиётидан гапирсак, Оле-Гуннар Сульшер «МЮ»га келган илк даврида кетма-кет ижобий натижалар қайд эта бошлади. Ҳамма хурсанд. Бироқ кўрсаткичлар ёмонлашгач, кўпчиликда шубҳа уйғонди. Норвегиялик мутахассис эса вазиятни ўнглашига ишонди. Чунончи, клуб академиясига катта эътибор қаратила бошланди, Брендон Уильямс, Мэйсон Гринвуд сингари ёшлар ўйинга «янги қон» олиб киришди. Қишда унчалик қиммат бўлмаган Фернандеш харид қилинди. Мавсум бошида Лукаку, Санчес каби юлдузларга жавоб бериб юборилди. Погбанинг йўқлиги ҳам сезилмаяпти. Тўғри, мавсум аввалида «қизил иблислар»да ҳам мағлубиятлар, қора кунлар бўлди. Бироқ клуб раҳбарлари оқилона иш тутишди. Сульшерга имкон беришди ва энди ишонч оқланмоқда.\nШундай экан, хулоса чиқариш ўзингиздан!


Александр Ежов: “УзДонгЖу”нинг айрим ўйинчилари бемалол олий лигада ўйнаб кета олади\n3 апрель,2017, 21:56 519\nХабарингиз бўлса керак, куни-кеча мамлакатимизда биринчи лига ўйинларига старт берилди. Урганчнинг “Хоразм” жамоаси илк турни Андижонда маҳаллий “УзДонгЖу” жамоасига қарши ўтказиб, нурсиз дуранг қайд этди (0:0). Баҳс якунига етгач “Хоразм” жамоаси бош мураббийи Александр Ежовнинг фикрлари билан қизиқдик.\n- Чемпионатнинг биринчи ўйини ҳар доим қийин ўтади – дея гап бошлади Александр Александрович. Чунки футболчиларда бироз ҳаяжон сезилиб туриши табиий. Ўйлайманки бугунги дуранг натижа адолатли бўлди. Стадионга келган ишқибозлар зерикиб қолмади деган фикрдаман. Чунки ҳар икки жамоа ҳам ғалаба учун бор кучларини бериб, астойдил харакат қилди. Тан оламан, бугунги баҳсда “Хоразм”га бироз қийинроқ бўлди. Умид қиламанки, ўйиндан-ўйинга йигитлар ўзларини ижобий қирраларини намоён этиб боради.\n- Бугун жамоангиз сафарда дуранг қайд этди. Айтингчи бир очко қўлга киритилдими ёки икки очко йўқотдик деб ҳисоблайсизми?\n- Биласизми биз мавсумга тайёргарликни жуда кеч бошладик. Шунга қарамай имкон даражасида чемпионатга пухта тайёргарлик кўришга интилдик. Бугун шогирдларимнинг кўрсатган ўйинидан тўлиқ қониқдим деб айта олмайман. Ҳали олдинда жуда кўп ишлашимиз кераклиги яққол кўзга ташланиб турибди. Камчиликларни эса аста-секин бартараф этиб борамиз. Саволингизга келадиган бўлсак, бугун икки очко йўқотдик. Лекин “УзДонгЖу”дек биринчи лигада юқри ўринлар учун курашадиган жамоанинг майдонидан бир очко олиш ҳам биз учун ютуққа тенг деган бўлардим.\n- “УзДонгЖу”дан қандай ўйин кутгандинглар? Умуман рақиб жамоа сизда қандай таассурот қолдирди?\n- Ўйиндан олдин “УзДонгЖу”ни ўрганиб чиққандик. Улар билан қишда синов-назорат баҳсида иштирок этганмиз. Таркиби асосан ёшлардан ташкил топган. Лекин курашчан жамоа сифатида шакллантирилмоқда. Бугун “УзДонгЖу” олдингига нисбатан анча яхши ўйнади. Қолаверса таркибидаги 3-4 нафар футболчининг ўйини менга жуда ёқди. Уларни ҳозир сизга аниқ айтишни истамайман.Ўйлайманки уларга янада эътибор қаратилса бемалол олий лигада ўйнаб кета олади.\n- Бугунги ўйин сунъий қопламали майдонда бўлиб ўтди. Футболчиларга бу салбий таъсир ўтказдими?\n- Ҳа, йигитларга қийин бўлди. Бир кун аввал ўйинолди машғулотини ҳам ушбу майдонда ўтказгандик. Шундаёқ футболчиларим айтганди. Чунки бунгача биз табиий майдонда шуғулланиб келаётгандик. Шу боис шогирдларим фарқни сезаётганини билдирди.\n- “Хоразм” ғалаба билан қайтиши ҳам мумкин эди. Сизнингча бунга нима етишмади?\n- Тўғри айтасиз, Андижондан уч очко билан қайтишимиз ҳам ҳеч гап эмасди. Бироз омадимиз чопмади. Йигитларнинг харакатларидан 70 фоизга қониқдим деган бўлардим. Шогирдларимга ўзига бўлган ишонч етишмади. Айниқса ёшларга маҳоратнинг камлиги панд берди. Баркамол авлод турнирига бўлаётган саралаш босқичида бир нечта футболчиларимиз иштирок этаётгани сабабли, бугун 2001 йилда туғилган ўйинчимиздан фойдаланишга мажбур бўлдик.\n- Олдинги чизиқ вакиллари бир неча бор қулай вазиятларни кўкка совурди. Айниқса Камрон Абдуҳамидов. Бу ҳам тажриба билан боғлиқми?\n- Юқорида айтиб ўтганимдек, йигитларга ўзига бўлган ишонч етишмаяпти. Шунингдек тажрибасизлик ҳам панд бермоқда. “Сигриннист” ҳам йўқ. Тайёргарлик бироз кеч бошланди. Камрон Абдуҳамидов ёш ҳужумчи. У бунгача катта футболда ўйнамаган. Сафимизга ҳам кеч қўшилди. Унга ишонч билдирамиз. Имкониятдан қанчалик фойдаланиши унинг ўзига боғлиқ.\n- Ўзбекистон Кубогининг 1/16 финал босқичида “Хоразм” сафарда “Навбаҳор”га йирик ҳисобда мағлуб бўлди. Айтишларича ўйин борасида олий лига жамоасига етарлича қаршилик кўрсата олгансизлар. Бу фикрга қанчалик қўшиласиз?\n- “Навбаҳор” барибир олий лига жамоаси саналади. “Хоразм” билан солиштирганда, сезиларли фарқ бор албатта. Уларда тенг кучли иккита таркиб бўлиши аниқ. Бизда эса ундай эмас. Шогирдларим майдонга чиқиб, астойдил ўйнашди. Уларга эътирозим йўқ. Биринчи таймда иккита тўп ўтказиб юборган бўлсакда, тўпни назорат қилиш борасида рақибдан қолишмадик. Иккинчи бўлимда эса йигитларда чарчоқ сезлилди. Жисмоний томондан ютқазиб қўйдик. Натижада ҳисоб йирик кўриниш олди. Шунга қарамай учрашувдан кейин мезбон жамоа мураббийлари келиб, “Хоразм” ҳақида илиқ фикрларни билдирди. Юқорида айтганимдек, мавсумга тайёргарликни кеч бошлагандик.\n- “Хоразм”да мураббий сифатида иш бошлаганингизга кўп вақт бўлгани йўқ. Бу ердаги фаолиятингиздан кўнглингиз тўляптими?\n- Жамоада мени барча нарса қониқтирмоқда. Бу ерга ишлаш ва мураббий сифатида янада ўсиш мақсадида келганман. Қолаверса ўзим урганчликман. Илгари бу ерда футболчи фаолият олиб борганман. Эндиликда “Хоразм”га мураббий сифатида ёрдам бермоқчиман. Қолганини вақт кўрсатади.\n- Жамоада шароитлар қониқарли даражадами? Бундай дейишимизнинг боиси илгари ўзимиз гувоҳ бўлганмиз, “Хоразм” водийга мураббийсиз келганди. Клуб администратори ўзи билан 13-14 нафар ўйинчини олиб келарди. Бу каби холатлар жорий мавсум такрорланмасмикин?\n- (Бироз ўйланиб) Йўқ, бу йил энди бу каби холатлар такрорланмаслиги керак. Бу жуда ачинарли холат. Худо хоҳласа ҳаммаси яхши бўлади. Клубда ишни ўзимиз тўғри йўлга қўйишимиз талаб этилади. Ёрдамчим Ғайрат Шихов билан бу борада ҳам биргаликда ҳамфикр бўлиб ишламоқдамиз. Аста-секин Урганчда футболга бўлган муносабат ўзгармоқда. Вилоят раҳбари томонидан эътибор қаратила бошланди. Энг асосийси ҳам аслида шу эмасми.\n- Кейинги турдаги рақибинглар – “Цементчи” бугун ўз майдонида “Орол”ни йирик – 5:0 ҳисобида мағлуб этди. Бундан чиқдики, Қувасойда “Хоразм”га ҳам осон бўлмайди. Фикримизга қўшиласизми?\n- Жорий мавсум биринчи лиганинг 6-7 нафар клуби олдига элитага чиқиш вазифаси қўйилгани ҳақида айтилмоқда. Қайси бир жамоа вакили билан бу борада гаплашманг, юқори ўринлар учун курашиши таъкидламоқда. Шундан келиб чиқиб айтадиган бўлсак, ҳақиқатдан ҳам бу йил биринчи лига ўйинлари ҳам анчагина томошабоп ва муросасиз руҳ остида ўтади. Ҳеч бир ўйин оддий ўтмайди. Албатта Қувасойда ҳам бизни осон бўлмаган ўйин кутиб турибди. Лекин “Хоразм” ҳам осонликча таслим бўлмайди.\n- Агарда “Цементчи” билан ҳам дуранг қайд этилса жамоангиз водийдаги иккита ўйинда икки очко жамғарган бўлади. Буни ижобий натижа сифатида қабул қиласизми ёки ...?\n- Чемпионат давомида нечта очко жамғарганимиз мавсум сўнгги кўрсатиб беради. Шунда қанчалик қониқиш хосил қилингани тўғрисида аниқ фикр билдириш мумкин. Нега энди биз дурангни ўйлаб майдонга чиқишимиз керак?! “Хоразм”га ҳам ғалабалар керак. Ахир мухлислар биздан ҳам доим уч очко кутади. Менимча ҳар қандай мураббий ғалаба қозонишни истайди. Шу боис айтадиган бўлсам, “Цементчи”га қарши учрашувда фақат-фақат ғалаба учун ўйнаймиз. Қолганини ўйин кўрсатиб беради.\n- “Цементчи” ҳақида нима дейсиз?\n- Бу жамоанинг ўйинини кўрмадим. Лекин “Олмалиқ” мураббийлари билан суҳбатлашганимда, Қувасой жамоаси тўғрисида яхши фикрларни билдирди. Чунки улар Ўзбекистон Кубоги доирасида бир-бирига қарши ўйнашганди.\n- Бу йил жамоада ишга кечроқ киришдим деб айтиб ўтдингиз. Тайёргарлик қанчалик қониқиш хосил қилдингиз?\n- 60-70 фоизга кўнглим тўлди дейишим мумкин. Агар имкони бўлганида таркибни янада кучайтирган бўлардим. Хусусан марказий ярим ҳимоя ва ҳужум чизиғига тажрибали ўйинчиларни жалб этиб олсак , мақсадга мувофиқ бўларди.\n- Юқорида ўзингиз айтиб ўтдингиз, бу йил кўплаб жамоалар олий лигага чиқиш учун курашишини таъкидламоқда деб. “Хоразм” ишқибозлари ҳам жамоани яна олий лигага қайтишига умид қилмоқда. Чунки улар катта футболни анча соғиниб қолган. Нима деб ўйлайсиз, жамоангиз олдига яқин йиллар ичида элитага чиқиш вазифаси қўйиладими?\n- Албатта биз ҳам буни хоҳлардик. Ниятимиз ҳам аслида шу – жамоани яна кучлилар сафига қайтариш. Чунки Хоразм ҳам ўзбек футболига кўплаб иқтидорларни етказиб берган. Бугунги кунда бир қатор футболчиларимиз Тошкент ва бошқа вилоят жамоаларида ўйнаб келмоқда. Жамоамиз яна кучлилар сафига қайтса, Жамшид Искандеров, Жалолиддин Машарипов, Мурод Бобожонов ва Рўзимбой Аҳмедов сингари урганчлик йигитларни таркибга жалб эта олсак, ишқибозларимиз жуда мамнун бўларди. Айни пайтда ҳам кўряпманки, Урганчда иқтидорли ёшлар жуда кўп етишиб чиқмоқда. Афсуски уларнинг барчасини бугунги кунда жамоамизга ололмаймиз. Агарда элитига чиқсак, ёшлар жамоасига иқтидорларни жалб этиб эътиборни янада оширамиз. Умид қиламанки, вилоятимиз раҳбари бу борада бизга ёрдам беради.\n- Маълум муддатлик “танаффусдан” сўнг яна “Хоразм”га қайтдингиз. Фақат бу сафар мураббий сифатида. Айтингчи қандай ўзгаришларни кўрдингиз?\n- Бу борада энг аввало замонавий тарзда қад ростлаган “Олимпия” стадионини айтган бўлардим. Олий лига талабларига жавоб беради. Жуда ҳам кўркам ва барча қулайликларга эга. Фақат битта олий лигага чиқиш қолди холос. Насиб қилса қилса, келаси йил олдимизга элитага чиқиш вазифаси қўйилса бу борада жиддий ишлаймиз.\n"Металлург" - "Навбаҳор" учрашуви ҳақида маълумотлар 385 14.04.2017\n“Цементчи” ўз уйида “Хоразм”ни фақат йирик ҳисобда мағлуб этган. Превью 461 03.04.2017\nАлександр Ежов: Мақсадим Урганчда маҳаллий футболчилардан иборат курашчан жамоа тузиш 471 09.03.2017\nБиринчи лига. "Хоразм" ўз таркибини кучайтирмоқда 634 06.03.2017\nБиринчи лига. "Хоразм" жамоасига янги бош мураббий тайинланди 853 01.03.2017\nТеглар: Биринчи лига Хоразм Ежов


“Оила” сўзини аввал луғат жиҳатидан ўрганадиган бўлсак, у араб тилидаги “авлун”, “айлатун” сўзларидан олинган бўлиб, “таъминлаш”, “боқиш”, “аёлманд” каби маъноларни англатади. Истилоҳда эса “Эр-хотин, улар билан бирга яшовчи кишилар мажмуи, хонадон”, “Бир мақсад, маслак билан бирлашган кўп кишилар, халқлар, мамлакатлар” маъноларида ишлатилади.\nХалқимизда оилани муқаддас, яъни уни табаррук, азиз, ҳурматга сазовор деб қаралади. Албатта бу бежиз эмас. Чунки, оила жамият ичра кичик жамият ҳисобланади. Оилалар барпо бўлиши ва улардан зурриётларнинг дунёга келиши инсоният наслининг давом этиши омилидир. Шу билан бирга фарзандларни тарбиялаб, илмли, одобли, ҳар томонлама етук, халқ ва юртига, қолаверса инсониятга манфаати тегадиган бўлиб етишишида оила катта мактаб вазифасини ўтайди.\nМамлакатимизнинг бош қомусида оиланинг жамиятдаги ўрни қонунан белгилаб берилган.\nЎзи яратган борлиқда Ўзи яратган инсон қандай яшаса саодатли бўлишини яхши билган Аллоҳ таоло эркак ва аёлларнинг никоҳ орқали оила қуриб яшашларини ирода қилган. Аллоҳ таоло Қуръони Карим оятларида инсон зотининг жуфт – эркак ва аёл қилиб яратилишининг ҳикматларини баён қилиб, “Наҳл” сурасида шундай марҳамат қилган:\n“Аллоҳ сизларга ўзларингиздан жуфтлар қилди ва сизларга жуфтларингиздан болалар ва набиралар қилди ҳамда сизларни пок нарсалардан ризқлантирди” (72-оят).\nДемак, инсонларни Аллоҳ таоло эр-хотин бўлиб, жуфт бўлиб яшайдиган қилди, уларга фарзанд бериб, жигаргўшасининг фарзандини ҳам кўриш, набирали бўлиш бахтини ато этди.\nИнсонлар ўзаро оила қуриб яшашлари ва ўзларидан зурриётлар қолдиришлари Яратган Зотнинг иродаси экан. Шунинг учун ҳам оила муқаддасдир.\nЖаъфар бин Муҳаммад отасидан ривоят қилган ҳадиси шарифда Расулуллоҳ соллаллоҳу алайҳи васаллам шундай деганлар:\n“Албатта, Аллоҳ азза ва жалла мени никоҳдан чиқарди, зинодан чиқармади” (Байҳақий ривояти).\nХуллас, Аллоҳ таоло инсон зотига, уларнинг йўлчи юлдузлари бўлмиш Анбиёларига, Анбиёларига эргашган авлиёларига ва барча умматларига оила ҳаётини раво кўргандир.\nАфсуски, оиланинг муқаддаслигини тўлиқ англаб етмаган айрим ёшлар арзимаган сабабларни рўкач қилиб муқаддас риштани узилиб кетишига йўл қўймоқдалар. Ҳали чилласи чиқмаган ёш келинни кўриш учун келган онасини муносиб кутиб олинмаганини баҳона қилиб қайнона ва турмуш ўртоғи билан жанжал чиқарган келинчак ва унинг не не орзулар билан бир ёстиққа бош қўйган куёви орасига совуқлик тушиб, гулдек оила бузилиб кетганига гувоҳ бўлганмиз. Мени севганим бор, дея тўйнинг иккинчи кунидаёқ муқаддас оиладан воз кечиб, ота-оналирини юзига оёқ қўйиб кетганлар, оила ва уни қадрини, унинг неъмат эканлиги унутиб, ўз ҳолига ташлаб номсиз, изсиз йўқ бўлиб кетаётганлар ҳақида атрофимиздаги инсонлардан тез-тез эшитиб турамиз. Тўғри, исломда талоққа рухсат берилган. Айни чоғда ўта масъулиятли, ўта оғир қарор бўлгани учун бу ишга фақат охирги чора сифатидагина ижозат берилган, лекин шунда ҳам бу иш Яратганнинг энг ёмон кўрган нарсасидир. Бу ҳақда Ибн Умар розияллоҳу анҳудан ривоят қилинган муборак ҳадиси шарифда Набий солаллоҳу алайҳи васаллам шунда деганлар:\n“Аллоҳ азза ва жаллага энг ёмон кўрилган ҳалол – талоқдир”.\nОилаларимизнинг мустаҳкамлиги, бахтиёрлиги барчамиз учун зарурдир. Шунинг учун ҳам ҳар биримиз ушбу аҳамиятли ишга ўз ҳиссамизни қўшишимиз лозим. Аллоҳ таоло барча оилаларимизни ва уларни барча аъзоларини тинч, бахтли бўлишларида Ўзи ёрдамчи бўлсин.\nКиритилган вақти: 19/01/2017 00:00; Кўрилганлиги: 2685\nМатериал манзили: https://www.sammuslim.uz/articles/oila-muqaddas\nЧоп этилган вақт: 29/07/2021 14:10


Расман савдога чиқмаган бу флагманни аллақачон сотишяпти, лекин... нақ 140 000 доллардан! - Terabayt.Uz\nРасман савдога чиқмаган бу флагманни аллақачон сотишяпти, лекин... нақ 140 000 доллардан!\nЖорий йилнинг сентябрь ойи охирида Xiaomi корпорацияси умуман ўзгача – корпуси деярли буткул экран билан қопланган Mi Mix Alpha смартфонини намойиш этганди. Биз унинг қадоғидан олиб ишлатиб кўрсатилган биринчи расмий видеосини эълон қилганмиз.\nЎҚИНГ: Энг арзон 5G-смартфон энди Xiaomi Mi 9 Pro 5G эмас!\nXiaomi ушбу концептуал смартфони учун мисли кўрилмаган даражада қиммат – нақ 2800 долларлик нарх белгилаган. Унинг 500 донадан иборат илк партияси ҳали декабрда ишлаб чиқарилади, уларнинг савдога қўйилиш вақти эса номаълум.\nШунга қарамасдан, Хитойдаги Tmall.com онлайн дўкони аллақачон Xiaomi Mi Mix Alpha моделини сотувга қўйган. Аммо нархи қўрққулик – нақ 999 999 юань, бу эса 140 000 АҚШ долларига тенг қийматдир!\nБироқ шу пайтгача ҳеч ким унга буюртма бермаган ва буни табиий қабул қилиш керак. Ахир, ўзининг анчагина қиммат бўлган расмий нархидан ҳам бир неча ўн бараварга смартфон сотиб олишга кимнинг кўзи учиб турибди, дейсиз!?\nШуниси ҳам борки, халқи анчагина қашшоқ бўлган бир мамлакатда 2330 долларлик смартфоннинг илк партияси бир кундаёқ сотилиб кетган эди.\nАйтиш керакки, Xiaomi Mi Mix Alpha бир қатор бетакрор жиҳатларга эга. Улар қаторида бош камерасида қўлланган 108 мегапикселлик Samsung ISOCELL Bright HMX сенсори, энг илғор Snapdragon 855+ процессори, 5G тармоғини қўллаб-қувватлаши, 12 гигабайтлик тезкор хотираси кабиларни санаб ўтиш ҳам етарли.\nИнтернетда мазкур инқилобий гаджет учун олдиндан буюртма расмийлаштириш бўйича бундан бошқа ҳам таклифлар учрамоқда. Аммо компаниянинг маркетинг бўйича директори Чжи Чжиюань (Zhi Zhiyuan) буларнинг бари алдов эканини, ушбу афсонавий смартфон учун ҳозирча ҳеч қаерда расман буюртма бериб бўлмаслигини айтган.\nГлобал савдога чиқарилган аксарият Xiaomi телефонларини эса 610 000 сўмдан бошланувчи нархлар эвазига Terashop.uz интернет дўконимиздан харид қилиш мумкин.\n#Xiaomi #андроид смартфон #нархлар #янги технологиялар #Xiaomi Mi Mix Alpha


Қирғизистоннинг Иссиқ-кўл вилотида япониялик икки ойда қирғизчани ўрганиб олиб, талабаларга ошпазликдан сабоқ бермоқда\n23:42 / 20.11.2015\nҚирғизистоннинг Иссиқ-кўл вилотида япониялик кўнгилли Йори Саканива икки ойда қирғизчани ўрганиб олиб, энди талабаларга ошпазликдан сабоқ бермоқда, деб хабар бермоқда Turmush нашри мухбири.\nМаълум қилинишича, 28 ёшли япон Қирғизистонга кўнгилли сифатида келган. У махсус курслар ёрдамида икки ой ичида қирғиз тилини ўрганиб олган ва қирғизчада гаплаша бошлаган. Ҳозир япон йигити Қоракўл шаҳридаги 2-сонли касб-ҳунар лицейида талабаларга ошпазликдан мастер-класслар ўтказмоқда.\nЙорининг айтишича, унга бу ерда Азамат деб исм қўйиб олишган.\n“Мен Қоракўлда икки ойдан бери яшамоқдаман. Талабаларни таом тайёрлашдан нималарни билсам, шунга ўргатяпман. Ўзим эса манти, бешбармоқ, лағмон ва сомса тайёрлашни ўрганиб олдим. Барча таомлар жуда мазали ва антиқа”, деб айтди Йори.\nЙори-Азаматнинг айтишича, қирғиз таомларининг барчасида гўшт ишлатилади ва қирғизлар ундан доимо фойдаланадилар.\nТалабалар қирғиз тилини оз фурсат ичида ўрганиб, уларга ошпазлик сирларини ўргатаётган ўзларининг япониялик устозларидан жуда фахрланишларини айтмоқдалар.


29.11.2012 16:24 Чоп этиш версияси\nНавоий шаҳрида “Ватан тараққиётига менинг ҳиссам” шиори остида ёшлар фестивали бўлиб ўтди.\nВилоят ҳокимлиги, “Камолот” ёшлар ижтимоий ҳаракати ҳамкорлигида ташкил этилган мазкур фестивалнинг очилишида мамлакатимизда Президентимиз раҳнамолигида ўсиб келаётган ёш авлодни чуқур билим олиши, касб-ҳунар ўрганиши, ўз салоҳиятини тўла намоён этиши учун барча зарур шарт-шароитлар яратиб берилаётгани алоҳида таъкидланди.\nТадбир доирасида ўтказилган кўргазмада ёшларнинг илмий ишланма ва ихтиролари кенг намойиш этилди.\n– Фестивалда ёғочнинг оловга чидамлилигини таъминлаш имконини берадиган лойиҳам билан қатнашдим, – дейди Навоий давлат кончилик институти талабаси Илҳом Раҳматов. – У мутахассислар томонидан муносиб баҳоланганидан хурсандман. Бундай тадбирлар биз, ёшларни янада фаол бўлишга ундайди.\n– Мазкур фестивални ўтказишдан асосий мақсад ёшларни Ватан равнақи, халқ фаровонлиги йўлида бирлаштиришдир, – дейди “Камолот” ёшлар ижтимоий ҳаракатининг вилоят бўлими раиси Нурбек Улуғбердиев. – Шунингдек, ёшлар ўртасида ўзаро илмий-ижодий ҳамкорлик муҳити ва дўстлик алоқаларини ривожлантириш ҳамда юксак салоҳиятли, иқтидорли, ташаббускор, таълим ва меҳнат фаолияти жараёнида юқори натижаларга эришаётган йигит-қизларни рағбатлантиришни мўлжалламоқдамиз.\nФестивалда ўз йўналишлари бўйича ғолиб, деб топилган йигит-қизлар муносиб тақдирланди.\nТадбирда Навоий вилояти ҳокими Э.Турдимов иштирок этди.


«ЎЗБЕКИСТОН ҲАВО ЙЎЛЛАРИ» СТЮАРДЕССАСИ АНЖЕЛА БЕШИМОВА – ЕВРОПА ВА ОСИЁ БЎЙЛАБ ҚИЛГАН САЁҲАТИ ҲАҚИДА\nБугун блогимизнинг меҳмони – энг романтик ва гўзал касблардан бирининг эгаси стюардесса Анжела Бешимова. Мана уч йилдирки, у «Ўзбекистон ҳаво йўллари» Миллий авиакомпаниясида ишлаб келмоқда. Бу вақт ичида у қаерларга бормади ва қандай жойларни кўрмади дейсиз! Қандай қилиб бундай таассуротлар билан бўлишмаслик мумкин? Шу сабабли бугун у ўз материалида бу ҳақда биз билан ўртоқлашмоқчи.\nЖаҳон тиллари университетини тамомлаганимдан сўнг мен «Grand Mir Hotel» меҳмонхонасида иш бошқарувчи бўлиб ишладим. Бироқ бу мен истаган касб эмас эди. Нафақат инсонлар билан ишлаш, балки доим «ҳаракатда» бўлиш, нималарнидир ўрганиш ва дунё кезишни хоҳлардим. Дугонам менга Миллий авиакомпанияда курсларда ўқиб, бортпроводник бўлишни маслаҳат берди. Мени ишга қабул қилишди ва мен ўз касбимни топганлигимни ҳис қилдим. Онам даставвал мен учун қайғурдилар, ҳар бир ғамхўр она каби парвозларга қўйиб юборишдан қўрқдилар. Ҳозирда эса онам ўрганиб қолдилар ва ишим менга бахт келтираётганлигини кўриб улар ҳам қувонмоқдалар.\nДастлабки вақтларда мен асосан Ўзбекистон бўйлаб маҳаллий рейсларда учганман. Ҳаттоки илк парвозимни ҳам эслайман, у пайтда мен ҳали тажриба ўтаётган эдим ва парвоз давомида йўловчилар ўриндиғида ўтиришим керак бўлган. Биз Термизга учаётган эдик ва бу менинг самолётдаги дастлабки парвозим эди. Мен ойна-иллюминаторни томоша қилар ва бундан бениҳоя бахтли эдим. Самолёт тезлик билан жойидан қўзғалмоқда, силлиқ парвоз. Қўниш... Ўша вақтдаги ҳис-туйғуларимни таърифлашга тил ожиз! Мен ҳудди ёш боладек хурсанд эдим.\nСўнгра таҳсил олиб халқаро рейсларда уча бошладим. Менинг илк халқаро сафарим Бакуга бўлган.\nЧет элга учиш – мушкул иш. Бунда биз бортпроводниклардан йўловчилар билан ишлаш ва хизмат кўрсатишнинг бошқа тизимини билиш талаб қилинади. Маҳаллий парвозлардагидан кўра ҳаммасини тезроқ бажариш керак. Самолёт тури ҳам ўзгаради.\nКўпчилик йўловчиларимиз авиакомпаниямизни мақташидан, уни энг яхшиларидан бири дейишларидан хурсанд бўламан. Ишончлилик, хавфсизлик ва қулайлик – буларнинг барчасини бизни танлаганлар албатта инобатга олишади ва ҳис қилишади. Инсонлар бизнинг учувчиларимиз уларга қулай парвозни таъминлашларини, стюардессаларимиз эса – парвоз давомида ҳар бир йўловчига эътибор ва ғамхўрлик кўрсатилишини таъкидлашади.\nШунингдек, йўловчилар «Ўзбекистон ҳаво йўллари» кетринг хизмати томонидан берилувчи таомларни мақтаб ейишади.\nЎз касбим туфайли Бангкок, Париж, Франкфурт-Майнда, Куала-Лумпур, Москва ва дунёнинг бошқа давлатларида бўлиш бахтига муяссар бўлганимдан шодман. Ишинг саёҳат қилиш учун имкон бериши – бу ҳақиқий бахт.\nЯнги шаҳарга учиб келганимизда, одатда, ҳамкасблар билан йиғилиб, шаҳарни айланамиз ва харидлар қиламиз. Қисқа вақт ичида ҳаммасига улгуриш керак.\nПариж менга жуда ёқди. У ерда биринчи марта бўлганимда қизлар билан Эйфель минорасига боришга қарор қилдик. Ресепшнга бориб, у ерга метрода қандай қилиб етиб олиш мумкинлигини сўрадик, чунки Европада такси нархлари анча қиммат. Бошланишига эса Луврга кирдик.\nСўнгра Эйфель минорасига яёв юриб бордик. Кеч тушган ва минора чарақлаб турган эди. Тунда у жуда чиройли мавжланиб, ёниб турар экан. Бекорга Парижни романтика шаҳри деб аташмайди. Буни ҳаттоки у ердаги ҳавода ҳам сезиш мумкин.\nЭнди Европа шаҳарларидаги сайрларим давомида тўплаган тажрибам билан ўртоқлашмоқчиман. У ерларда асосан диққатга сазовор масканлар бир-бирига яқин жойлашган,шу сабабли қулай кийим ва пойабзал кийиб пиёда юринг! Бу, биринчидан, пулни тежашга ёрдам берса, иккинчидан, кўпроқ нарсаларни кўришингиз мумкин, боиси у ердаги ҳар бир жой эътиборга лойиқ! Шунингдек, албатта ўзингиз билан қалинроқ кийимни олишни унутманг, чунки қоронғи тушгач одатда ҳаво совий бошлайди.\nҲаммасидан кўра менга Германия ёқди. У ерда мен ҳар сафар об-ҳаводан завқ оламан... Баъзан биз Франкфурт-Майнга дам олиш кунлари арафасида учиб борамиз. Шанба кунлари у ердаги дўконларнинг фақатгина бир қисми ишлайди, шунда ҳам куннинг ярмигача. Якшанба куни барча ерлар кўпинча ёпиқ бўлади. Шу боисдан уйғониб меҳмонхонадан чиққач, хилват кўчаларни айланиш ва янги кун тонгидан завқ олиш мумкин. Ҳамма ёқ тинч ва сокин.\nОсиё эса бошқача. Европага умуман ўхшамайди. Йўлкира ҳақлари жуда арзон. Кўчада одамлар кўп. Шаҳарларнинг ўзида ҳам барчаси бир-бири билан аралашиб кетгандек: уйлар, дўконлар, боғлар... Яқиндагина Бангкокда бўлдим. У ерда биз бор-йўғи бир кунгина бўлдик. «Golden tulip» меҳмонхонасида истиқомат қилдик, у ердан 15 дақиқа ичида таксичи бизни «Tesco» савдо мажмуасига олиб борди. У ерда озиқ-овқатдан тортиб кийим-кечаккача деярли ҳамма нарсани топишингиз мумкин. Бангкокда сифатли буюмлар сотилади, ёш болалар учун ҳам кийимлар харид қилиш мумкин. Одатда, Бангкокда сотиб олган кийимларимизни биз анчагача кийиб юрамиз.\nХудди шундай иссиқ ва нам иқлимни Куала-Лумпурда ҳам учратишингиз мумкин. Бизнинг минус 15–20 °С ли қишимиздан плюс 30 °С га тушиб қолиш, кўрфазда чўмилиш ва пляжда тобланиш яхши, албатта. Лекин бироз вақт ўтиб ўзимизнинг қишни қўмсай бошлайсан киши.\nШунингдек, Куала-Лумпурда ажойиб ҳайвонот боғи бор. У ерга кирсангиз, ҳайвонларнинг бевосита ёнингизда юрганини кўришингиз мумкин. У ерда зўр океанариум ҳам бор. Қўшимчасига, мисол учун, Twin towers нинг ёнида кечки пайт сайр қилишингиз мумкин.\nОлис парвозлар албатта осон эмас. Бироқ дунёнинг янги мамлакатларини кўриш учун 6–7 соат ва ундан ҳам кўпроқ учишингиз бунга арзийди!\nШунингдек, уйга ўзингиз билан эсдалик совғаларни олиб келиш мумкин. Мисол учун, Германияда шоколад ва қаҳва, Осиёда эса экзотик меваларни сотиб оламан. Яқинларимни совғалар билан хурсанд қилишни хуш кўраман.\nШу сабабли Сизларга маслаҳатим: саёҳат қилинг, янги жойларни ўрганинг, чунки бу – улкан бахт!\nАвтор статьи: Анжела Бешимова


Қуран оқыў бойынша жарыстың республикалық басқышы 21-26-апрель күнлери өткериледи » KarInform\nҚуран оқыў бойынша жарыстың республикалық басқышы 21-26-апрель күнлери өткериледи\nӨзбекстан Республикасы Президентиниң 2018-жыл 22-январьдағы ПФ-5308-санлы Пәрманы тийкарында тастыйықланған Мәмлекетлик бағдарламасының 213-бәнтинде 2018-жылдың январь-апрель айлары даўамында Республикалық Қуран оқыў жарысын өткериў нәзерде тутылған еди. Ҳәзирги ўақытқа шекем бул жарыстың аймақлық басқышлары жуўмақланған. Бул ҳаққында Kun.uz сайтына тийкарланып Әдиллик министрлигиниң «Ҳуқуқий ахборот» каналы мәлим етти.\nЖарыстың еркеклер арасындағы республикалық басқышы 21-, 22-, 23- ҳәм 24-апрель күнлери Ташкент қаласындағы Студентлер қалашасында жайласқан «Жаслар аўқамы» әнжуманлар үйинде (ӨзМУдың бурынғы мәденият сарайы) болып өтеди.\nЖарыстың ҳаял-қызлар арасындағы республикалық басқышы 25-26-апрель күнлери Ташкент қаласындағы Студентлер қалашасында жайласқан «Жаслар аўқамы» әнжуманлар үйинде (ӨзМУдың бурынғы мәденият сарайы) болып өтеди.\nШымбай районлық халық театры ҳәўескерлер арасында & ...\nӨзбекстанда 18-апрельде және бир байрам белгиленеди


Огоҳлик, эҳтиёткорлик ва эмланиш – соғлом фикрлилар танлови | "Адолат" СДП\nОгоҳлик, эҳтиёткорлик ва эмланиш – соғлом фикрлилар танлови\nМана, қарийб икки йилдирки, жаҳон халқлари инсоният тарихидаги энг машъум балолардан бири – коронавирус инфекциясига қарши кураш олиб бормоқдалар. Ўта маккор ва турланувчан хасталик озмунча одамларнинг ёстиғини қуритмади. Жуда ҳам юқумли бўлган бу дард миллионлаб инсонларнинг саломатликларини йўқотишларига сабабчи бўлди.\nТождор вирус мамлакатимизга ҳам кириб келгани барчамизга маълум. Унинг кенг ёйилиб кетишига йўл қўймаслик учун давлат томонидан зарур чоралар кўрилмоқда. Бироқ айни шу кунларда касаллик занжирини узиш юзасидан саъй-ҳаракатлар яхши самара бераётгани йўқ. Айниқса, вируснинг янги штаммлари одамлар ҳаётига раҳна солаётганлиги ташвишлидир.\nБундай тахлиқали вазиятда биз депутатлар ҳам четда турмаслигимиз лозим. Аҳоли вакиллари билан учрашганда, балои офатнинг жуда ҳам тажовузкор ва хатарли эканлигини, у каттаю кичикни аяб ўтирмаслигини батафсил тушунтиришимиз талаб этилади. Касбим шифокор бўлганлиги учун буни мен ҳам теран ҳис қилмоқдаман. Шу билан бирга одамлар орасида ўз саломатлигига лоқайдлик, коронавирусдан сақланишнинг ғоят муҳим тартибларини менсимаслик ҳолатлари учраб турганлигидан кўз юмиб бўлмайди. Карантин чекловларига амал қилмаётганлар ҳар қадамда учраб турганлиги ҳам ташвишлидир.\nШунинг учун партиядошларимиз, фаоллар, депутатлар эпидемиологик вазият барқарорлигини таъминлашга ўз ҳиссамизни қўшишимиз лозим, деб ҳисоблайман. Бу борада кенг жамоатчилик вакиллари билан ҳамкорликда иш олиб боришимиз даркор.\nҲозирги пайтда коронавирус инфекциясига қарши эмланиш ҳамма учун биринчи даражали вазифа эканлигини унутмаслигимиз лозим. Мен биринчилар қатори вакцинани қабул қилдим. Ўзимни жуда яхши ҳис қилмоқдаман. Вакцинациялаш жараёнини уюшқоқлик билан ўтказиш юзасидан тарғибот ишларида фаол қатнашмоқдаман. Чунки аҳолини тўла эмламасдан туриб, касалликни енгиш ҳақида гапириш мумкин эмаслигини барча тушуниб етиши керак.\nМамлакатимизда тождор вирусга қарши эмлаш тадбирларига пухта таёргарлик кўрилган. Етарли даражада вакцина заҳираси мавжуд. Шунинг учун ҳар бир киши ўзи ва яқинларининг, юртдошларимизнинг саломатлиги учун масъулиятни ҳис этган ҳолда эмлаш пунктларига бориб, вакцина қабул қилиши зарур.\nХалқ депутатлари Норин туман кенгашидаги “Адолат” СДП гуруҳи аъзоси


Одам савдоси билан шуғулланган фарғоналик қўлга олинди\n14:50 / 24.02.2017\nНаманган вилоятининг Мингбулоқ туманида яшовчи Даврон Чориев, Маъмур Отаев, Рафиқ Холдоров, Мўмин Жиянов, Суннат Тоғаев, Одил Эгамов ҳамда Равшан Тўлқиновлар (исм-шарифлари ўзгартирилди) туппа-тузук ҳунар эгаси бўлишса-да, борига шукр қилмай мўмай даромад топишни хоҳлаб қолишади. Бу ҳақда “Постда” нашри ёзмоқда.\n- Интернет орқали зўр иш топиб, телефон рақамини ҳам ёзиб олдим, - деди бир куни йигитларни ёнига чорлаган М.Отаев. – Қўшни республикада катта кўламда қурилиш ишлари бошланибди. Иш берувчи – Фарғона вилоятининг Бувайда туманидан Абдулла Норқулов экан. У билан телефон орқали гаплашдим. “Келишни хоҳласангиз тезроқ ҳаракат қилинглар. Бу ерда ҳеч қийналмайсиз, барча шароит бор. Йўл харажатлари эса қурилиш ташкилоти ҳисобидан тўланади”, деб айтди.\nМаъмурнинг гапини эшитган йигитлар бир зумда бажариб турган юмушларини ҳам охирига етказмасдан йўл тадоригига тушишди. Ниҳоят, белгиланган вақт улар А.Норқулов билан учрашиб, ноқонуний йўллар орқали қўшни давлатга ўтиб олишди.\nВаъда қилинган қурилиш ташкилотига боргач эса, мутлақо бошқача манзарани кўришди. А.Норқулов тақир чўлда қум босиб ташландиқ бўлиб ётган вагонда йигитларни қолдириб, “ҳозир келаман” деб қаергадир кетди ва бир соатлардан сўнг Дима исмли кишини бошлаб келди.\n- Бу киши иш берувчи, унинг айтганларини сўзсиз бажарсангиз, ҳар ойда 300 АҚШ доллари миқдорида маош оласиз. Ҳозирча, мана шу вагонда яшаб турасизлар, - деб уларнинг фуқаролик паспортларини йиғиштириб олди ва ўн кундан кейин келишини айтиб кўздан ғойиб бўлди.\nШу алфозда улар анча вақтгача қурилиш ишлари билан шуғулланишди. Ваъда қилинган маошдан эса дарак йўқ. Бир куни чарчоқ босиб ухлаб қолган йигитлар ярим тундаги ғала-ғовурдан уйғониб кетишди. Қарашса, вагон эшиги олдида А.Норқулов яна икки нафар бегона йигит билан турарди. Уни кўриб, энди иш ҳақимиз ва паспортимизни олсак керак, деб ўйлаган йигитларнинг қувончи узоққа чўзилмади.\n- Мана, туманингиздан яна икки кишини олиб келдим. Уларга шарт-шароитларни тушунтиринг. Яхши ишласаларингиз уч-тўрт кун оралиғида пулларингизни оласизлар, ўзим ҳам шу ерда бўламан, - деб яна жуфтакни ростлади у.\nКунлар шу зайлда ўтиб борар, иш кўлами тобора оғирлашаётганди. Очликдан силласи қуриган йигитларга оғир меҳнат камлик қилгандай иш берувчи ҳар хил сўзлар билан ҳақоратлар, калтаклар эди. Бундай қийноқларга бардош беролмаган йигитлар бир куни тунда Диманинг йўқлигидан фойдаланиб, таваккал қилиб йўлга чиқишди. Гоҳ пиёда, гоҳ дуч келган транспортга чиқиб, амаллаб уйларига кириб келишди. Соғлиғини йўқотган, паспортидан айрилган ва энг муҳими, ёлғон ваъдалар туфайли одам савдоси қурбонига айланганидан пушаймон бўлган йигитлар Мингбулоқ ИИБга мурожаат этишди.\nИзқуварлар учун А.Норқуловни топиш осон бўлмади. Одамларни алдаш йўли орқали мўмай даромад орттиришга муккасидан кетган бу жиноятчи жуда пихини ёрган кимса эди. Ички ишлар органлари ва бошқа ҳуқуқ-тартибот идоралари ходимлари билан ҳамкорликда олиб борилган тезкор тадбирлар натижасида у яна бир неча ўзбекистонликларни алдаб, одам савдоси билан шуғулланаётган вақтда қўлга олинди ва қонунга мувофиқ жавобгарликка тортилди.\nСенатда Наманган тўқимачилик саноатида ишлаётган тадбиркорлар норозилигига сабаб бўлаётган муаммо кўтарилди\n07:55 / 19.06.2021\nНаманганда ҳокимлик биноси олдига қўйларни ҳайдаб борган фуқаро 10 суткага қамалди\n09:03 / 08.06.2021\nЕТТБ Наманган вилояти сув таъминотини яхшилаш учун Ўзбекистонга 70 миллион доллар қарз ажратади\n08:08 / 26.05.2021\nНаманганда ҳайдовчи бошқарувни йўқотиши оқибатида йўловчи вафот этди


10-11 ноябрь кунлари Тошкентда физика бўйича халқаро симпозиум бўлиб ўтади\n12:34 / 09.11.2016\n10-11 ноябрь кунлари Тошкентда "Фундаментал ва амалий физика ривожида янги тенденциялар: муаммолар, ютуқлар, истиқболлар" номли халқаро симпозиум бўлиб ўтади. Бу ҳақида ЎзА нашри хабар берди.\nБутун дунё олимларининг таъкидлашича, ўрта асрдаги Шарқ Уйғониш даври хусусиятлари аниқ фанлар - математика, астрономия, физиканинг ривожида намоён бўлди.\nМустақиллик йилларида бошқа илмий йўналишлар билан бирга физик ва астрономларга ҳам ривожланган мамлакатлар тадқиқотчилари билан ҳамкорликни мустаҳкамлаш ҳамда илмий тадқиқотларни кенгайтириш учун катта имкониятлар яратилди.\n10-11 ноябрь кунлари пойтахтимизда бўлиб ўтадиган симпозиум фундаментал ва амалий физика масалалари билан бир қаторда ўзбек физика мактаби салоҳиятини яна бир бор халқаро миқёсда намойиш қилиш имконини беради.\nМанбага кўра, халқаро симпозиумда тўрт йўналишдаги (назарий физика, астрофизика, экспериментал физика, қайта тикланувчи энергия манбалари ва янги материаллар) муаммолар, ютуқлар ва истиқболлар муҳокама қилинади. Мазкур тадбирда 200дан ортиқ хорижий олимлар ва тадқиқотчилар қатнашиши кутилмоқда.\nТошкент йўналишлар физика симпозиум


АҚШ қаҳрига учраган нефть гиганти Венесуэладан...\n08.02.2019 16:05 0 181\nФранциянинг «Total» нефть-газ компанияси Венесуэладан барча ходимларини олиб чиқди, компаниянинг АҚШ даги ҳисобрақамлари эса санкцияга тушиб, ёпиб қўйилди. Бу ҳақда «Total» раҳбари Патрик Пуянга асосланиб «Reuters» агентлиги хабар берди.\n«Биз учун энг муҳими — ходимларимизнинг хавфсизлиги. Шунинг учун ҳам душанбадан бошлаб уларнинг барчасини Венесуэладан олиб чиқдик», — деди Патрик Пуян.\nВенесуэлада француз компаниясининг камида 50 нафар мутахассиси геология-қидирув ишлари билан шуғулланиб келаётганди. Энди компания Венесуэладаги ишларини АҚШ дан эмас, Европадан туриб бошқаради.\n«Total» компанияси АҚШ санкциялари сабабли илгари Эронни тарк этишга мажбур бўлганди.\nАҚШ Венесуэла Total нефть-газ


Тошкентда автобусда 1 ой юриш 80 000 сўмга тушади\nЖорий йилнинг 2 апрелидан эътиборан Ўзбекистон пойтахтида жамоат транспортида юриш ҳақи 14,28 фоизга кўтарилди.\n“Тошшаҳартрансхизмат” ассоциацияси сайтида берилган маълумотга кўра, бугундан бошлаб тошкентликлар ва пойтахт меҳмонлари шаҳар транспортида юриш учун аввалгидек 700 сўм эмас, балки 800 сўмдан тўлайдилар.\nЯнги тариф шаҳар автобуслари, трамвайлар ва метрополитенга дахлдор бўлиб, бундан йўналишли таксилар мустасно. Шунингдек, шаҳар атрофига қатнайдиган автобусларда ҳам йўл ҳақи 800 бўлиши айтилмоқда.\n“Тошшаҳартрансхизмат” ассоциацияси шаҳар транспортида юриш ҳақининг оширилишини ёнилғи ва эҳтиёт қисмларига сарфланажак харажатлар кўпайгани билан изоҳламоқда.\nШунингдек, ассоциация ойлик чипталар нархини ҳам оширган. Чунончи, апрел ойидан бошлаб автобус ва трамвай ойлик чипталари нархи аввалгидек 70 минг сўмни эмас, балки 80 минг сўмни ташкил қилади. Мактабдан олинмиш маълумотномага эга бўлган ўқувчилар ва талабалик гувоҳномасига эга бўлган студентлар бундай чиптани эндиликда 40 минг сўмга олиши мумкин (нарх ошмасидан аввал 35 минг сўм эди). Пенсия гувоҳномасига эга бўлган нафақахўрлар ва ногиронлар ҳам ойлик чиптани 2 апрелдан бошлаб аввалгидек 35 минг сўмдан эмас, 40 минг сўмдан олишлари керак бўлади.\nАйни пайтда қатор тоифадаги кишиларнинг шаҳар транспортидан бепул фойдаланиш ҳуқуқи сақланган. Бундай кишилар қаторига Иккинчи жаҳон уруши қатнашчилари ва ногиронлари, 1-гуруҳдаги уруш ногиронига ҳамроҳлик қилувчи киши, 1941-1945 йиллардаги урушда жабҳаортида меҳнат қилиб, орден ва медаллар билан тақдирланган кишилар, афғон уруши қатнашчилари, чернобилчилар, кўзи ожиз ногиронлар ва уларга ҳамроҳлик қилувчи шахс, муддатли ҳарбий хизматни ўтаётган шахслар, старшиналар, прапоршчиклар ва катта прапоршчиклар, мичман ва катта мичманлар, кичик сержант, сержант ва катта сержантлар ҳамда 7 ёшгача бўлган ёш болалар киради.


24 февраль, 2021, 21:33\nТеглар:Манчестер Сити | Боруссия Мюнхенгладбах | ЕЧЛ | Хосеп Гвардиола\nЕвропа Чемпионлар Лигаси баҳси эътиборимиз марказида!\nБугун тунда дунё мухлислари интиқлик билан кутаётган Европа Чемпионлар Лигаси турнири доирасида яна 2 баҳс ўтказилади. Деярли барча Европа футболи мухлислари учун чоршанба оқшоми бедорликда ўтиши шубҳасиз. Сабаби, жамоалар номининг ўзиёқ бу учрашувларга бўлган қизиқишни ошириб юборади. Шу сабабли, кўпчилик футбол ихлосмандларига қизиқ бўлган ушбу 2 учрашувга сайтимиз алоҳида тўхталишни лозим деб топди ва ўйлаймизки, бу сиз азиз мухлисларга ҳам манзур бўлади. Биз эса ҳозир “Боруссия” Мёнхенгладбах - “Манчестер Сити” ўйини ҳақида гаплашамиз. Демак, бошладик!\nМёнхенгладбахнинг “Боруссия”си учун мавсум анча яхши бошланган бўлса-да, сўнгги ўйинлар бундай ўтаётгани йўқ. Гуруҳ босқичида “Реал” ва “Интер” клублари билан жой олган немислар ўта катта куч ва чиройли ўйини эвазига “Интер”ни гуруҳда қолдириб, кейинги босқичга йўл олди. Бироқ, айни дамда уларнинг аҳволи ҳавас қиларли даражада эмас: клуб ҳаттоки келаси мавсум Чемпионлар Лигасига ҳам чиқа олмай қолиши мумкин. Сўнгги турда “Майнц”дан 1:2 ҳисобида енгилган Марко Роуз шогирдлари турнир жадвалида 8-ўринда бормоқда ҳамда кучли тўртликдан уларни 9 очко ажратиб турибди. Айни дамда уларнинг олдида турган вазифа - энг камида ЕЧЛ йўлланмасига эга чиқиш. Бу йўлда уларни жиддий синовлар кутиб турибди. Рақобат тобора кучаяётган Бундеслигада бирон натижа қайд эта олиш учун жамоа тинимсиз ҳаракат қилиши лозим. Ёки ЕЧЛни қўлга киритиш керак. Тўғри, 2-вариант эҳтимолдан анча йироқ. Бироқ ҳамма нарса майдонда ҳал бўлади, бирон нима ҳақида конкрет фикр билдириш тўғри бўлмайди.\n“Плей-офф”нинг илк босқичидаёқ уларга Пеп Гвардиоланинг тобора тўхтатиб бўлмас жамоага айланиб бораётган “Манчестер Сити”си тўқнаш келади. Албатта, қуръа пайтида ҳам кўпчилик “Сити”нинг фаворит эканлигини таъкидлади, аммо Гвардиоланинг “қовун тушириш”лари яна юз бермаслигига ҳеч ким кафолат бера олмайди. Ўтган мавсум “Лион”дан, ундан олдингиларида “Тоттенхэм”дан ва “Монако”дан кутилмаганда мағлубиятга учраганликлари ҳалигача ҳамманинг ёдида. Шу туфайли, бу ўйиндан ҳам бироз интрига кутган ҳолда мюнхенгладбахликларнинг имкониятини ўртача баҳолаймиз.\nТахминий таркиблар: Зоммер; Лайнер, Гинтер, Эльведи, Бенсебаини; Крамер, Нойхаус, Закария; Плеа, Эмболо, Хофманн.\n“Шаҳарликлар”да эса ҳаммаси тобора идеал суратда кечиб бормоқда. Сўнгги турда “Арсенал”ни Стерлингнинг 2-дақиқада урган ягона голи эвазига мағлуб этган Пеп шогирдлари барча мусобақалардаги мағлубиятсиз ўйинлари сонини 18 тага етказиб олди ва бу борада ҳаммани ортда қолдирди. Шунингдек, АПЛ доирасидаги сўнгги 10 баҳсда 8 та қуруқ ўйин қайд этишди; ЕЧЛ гуруҳ босқичида 6 ўйинда атиги 1 та гол ўтказиб юборишгани ҳам ёдингизда бўлса керак. Кўпчилик футбол мутахассислари бундай даҳшатли мудофаа чизиғи билан “Сити” ниҳоят ўз тарихидаги илк ЕЧЛ кубогини қўлга киритишини тахмин қилмоқда. Бироқ бундай тахминлар ҳар йили айтилишига ҳамда якунда Гвардиола “қовун тушириши”га ўрганиб ҳам қолдик. Кузатамиз, бу сафар Пеп хатога йўл қўймай вазифани бажарармикан? Таркибда ҳимоячи Натан Акенинг йўқлигини айтмаганда, умуман йўқотиш йўқ. Оптимал таркиб, ажойиб кайфият айни дамда уларнинг ҳамроҳи. АПЛ турнир жадвалидаги катта очко фарқидаги етакчилик, Лига Кубоги финали, ЕЧЛда осонроқ рақиб… Ҳаммаси уларнинг фойдасига ишламоқда, фақат юзага келган имкониятдан унумли фойдаланиб қолиш кифоя.\nТахминий таркиблар: Эдерсон; Уокер, Стоунз, Диаш, Канселу; Родри, Бернарду Силва, Гюндоган; Фоден, Де Брюйне, Стерлинг.\n“Биз бугун жасорат билан ўйнашимиз керак. Одатда, “Сити” билан бўлган ўйинларда бирон натижага эришиш учун таваккал ўйин кўрсатиш лозим. Ақл билан, шахмат партиясига асосланган ўйин кўрсатиш - менинг фикримча, Пеп жамоасига қарши камдан-кам ҳолда фойда келтиради. Улар ҳозир пик формага чиққан. Бизда эса айрим муаммолар бор. Ўйлаймизки, муаммоларни унутган ҳолда ўйнасак, бирон натижага эришишимиз мумкин”.\n“Биз иложи борича яхши ўйнашга ва яхши натижа қайд этишга ҳаракат қиламиз. Мени ҳозир “Боруссия” билан бўладиган ўйинга қараганда кўпроқ “Вест Хэм” билан бўладиган ўйинимиз ўйлантирмоқда. Биз барча турнирлар учун бирдай кураш олиб борамиз. Жамоамизнинг кайфияти яхши. Бизда ҳозирча муаммолар йўқ, ўйлаймизки, кутилган натижани қайд этамиз”.\n"Манчестер Сити" бу ўйинда мутлақ фаворит. Бунга исбот сифатида шунчаки сўнгги ўйинлардаги натижаларни мисол қилиб келтиришнинг ўзи кифоя. Сўнгги 10 та ўйиннинг 10 тасида ғалаба, 8 та қуруқ ўйин - "шаҳарликлар"нинг фойдасига. 10 та баҳснинг 5 тасида ғалаба, 3 тасида дуранг ва 2 тасида мағлубият - бу "Сити"га муносиб рақобат уюштириб бериш учун етарли эмас. Лекин, нима бўлган тақдирда ҳам тезкор гол ёки сенсациялар юз бериши эҳтимолдан ҳоли эмас. Катта эҳтимол билан Гвардиола бу баҳсни ҳам ўз фойдасига ҳал қилса керак. Албатта, бу шунчаки тахмин. Барчаси 90 дақиқа ичида майдонда ҳал бўлади. Биз эса сизга мароқли томоша тилаймиз!\nГвардиола шу футболчини олмаса бўлмайди\nГвардиоланинг Суперлига ҳақидаги фикрлари қанақа?\nЁш юлдуз янги шартнома олади